Kelebihan & Niat Puasa Hari Arafah (9 Zulhijjah) Jom Rebut Peluang Keemasan Ini

Setiap tahun pasti seluruh umat Islam menanti ‘ketibaan’ 9 Zulhijjah kerana pada hari Arafah tersebut pintu langit terbuka luas dan dosa juga diampunkan.
Selain memperbanyakkan doa, antara amalan sunat yang boleh dilakukan pada hari tersebut adalah berpuasa.

Baca juga: “Razzaq Ohh Razzaq…”- Rupanya Tak Semua Nama Allah Boleh Dijadikan Nama Anak
 NIAT PUASA HARI ARAFAH, RUGI KALAU TERLEPAS

Daripada Abi Qatadah r.a., Rasulullah SAW bersabda apabila ditanya tentang puasa pada hari Arafah:

يُكَفِّرُ السَّنَةَ الْمَاضِيَةَ وَالْبَاقِيَةَ
Maksudnya: “Puasa pada hari tersebut akan menghapuskan dosa setahun yang lalu dan akan datang.” (HR Muslim, hadis sahih)
Bagi orang yang tidak berpeluang menunaikan haji, anda disunatkan untuk berpuasa pada hari Arafah. Manakala bagi para jemaah Haji, tidak disunatkan untuk berpuasa pada hari tersebut.
Lafaz niat puasa arafah:
نَوَيْتُ صَوْمَ عَرَفَةَ سُنَّةً لِلّٰهِ تَعَالَى
Maksudnya: “Sahaja aku berpuasa Arafah, sunat kerana Allah ta’ala.”
Berdasarkan hadis Nabi SAW yang diriwayatkan oleh Abu Qatadah:
صِيَامُ يَوْمِ عَرَفَةَ أَحْتَسِبُ عَلَى اللهِ أَنْ يُكَفِّرَ السَّنَةَ الَّتِي قَبْلَهُ وَالسَّنَةَ الَّتِي بَعْدَهُ
Maksudnya: “Puasa hari Arafah, aku berharap kepada Allah supaya ia dapat menghapuskan dosa-dosa setahun sebelumnya dan juga tahun selepasnya.” Riwayat Muslim (1162)
Imam al-Nawawi juga menjelaskan makna hadis di atas dosa-dosa orang yang berpuasa pada hari Arafah akan diampunkan untuk dua tahun.
Menurut para ulama, dosa yang dimaksudkan adalah dosa kecil. Sekiranya mereka yang berpuasa itu tidak mempunyai dosa-dosa kecil maka akan diberikan keringanan bagi dosa-dosa besar. Jika tiada dosa-dosa besar maka akan diangkat darjatnya.
Baca juga: Selalu Lewatkan Solat Isyak Sebab Nak Qiyamullail, Ini Hukum Yang Anda Kena Tahu

Selain itu, anda tetap boleh berpuasa pada hari Arafah sekiranya tidak berpuasa lapan hari sebelum hari Arafah. Ini kerana hadis yang diriwayatkan berkenaan kelebihan berpuasa pada hari tersebut tidak mensyaratkan agar berpuasa pada hari yang sebelumnya.
Hadis ini diriwayatkan oleh Saidatina Aisyah R.Anha:
مَا رَأَيْتُ رَسُولَ اللَّهِ صَلَّى اللهُ عَلَيْهِ وَسَلَّمَ صَائِمًا فِي الْعَشْرِ قَطُّ
Maksudnya: “Aku tidak melihat Rasulullah SAW berpuasa pada sepuluh hari Zulhijah.” Riwayat Muslim (1176)
KELEBIHAN YANG ANDA KENA TAHU
Antara kelebih hari Arafah adalah:

Hari Arafah adalah rukun daripada haji.
Hari Arafah adalah hari di mana agama ini telah sempurna.
Hari raya buat umat Islam.
Hari Penyaksian.
Kebesaran berdoa di hari Arafah.
Puasa pada hari tersebut menghapuskan dosa setahun sebelum dan selepas.
Hari keampunan dan pelepasan dari api neraka.

Rebutlah peluang dan kesempatan ini agar kita tidak termasuk dalam kalangan orang-orang yang rugi. Semoga bermanfaat!
Baca juga: Ini Sebabnya Kenapa Isteri Kena Minta Izin Suami Dulu Kalau Nak Puasa Ganti
Sumber: Pejabat Mufti Wilayah Persekutuan & Ustazah Asma Harun


“Hari-Hari Cikgu Suruh Colour, Tak Ada Kerja Lain Ke?”- Rupanya Ada Sebab Kenapa…

Mewarna merupakan salah satu aktiviti untuk mempraktiskan kemahiran koordinasi visual dan motor kanak-kanak. Tenaga pengajar membekalkan latihan ini bukan sekadar suka-suka, ada sebabnya. Justeru itu, ibu bapa usah lah memandang rendah dengan aktiviti tersebut.
Menurut OT Puan Mahfuzah Zainol, bukan mudah untuk mengawal pergerakan tangan sekiranya pelajar tiada kemahiran tersebut. Malah, aktiviti kemahiran mewarna juga perlu sesuai dengan tahap seseorang murid.

Baca juga: Guna Teknik ‘Tutup Buku’, Bantu Anak Dyslexia & ADHD Fokus Membaca!
BUKAN MUDAH KAWAL PERGERAKAN TANGAN JIKA TIADA KEMAHIRAN
Sekadar gambar hiasan: Google.

“Hari-hari cikgu suruh kaler saja..tak ada kerja lain ke?” Saya pantang kalau ada orang komen pasal aktiviti mewarna ni.

Aktiviti mewarna bukan setakat kaler-kaler suka hati. It is all about visual and motor coordination skills.
Bukan mudah untuk mengawal pergerakan tangan jika seseorang murid tiada kemahiran tersebut. Cuma aktiviti kemahiran mewarna perlu sesuai dengan tahap murid tersebut.
Tak perlu bagi gambar pemandangan yang indah di tepi pantai, jika murid masih pada tahap menconteng. Boleh guna bentuk geometri mudah sahaja dulu.
Gunakan gambar kecil untuk lebih fokus. Daripada hasil mewarna juga cikgu boleh mentafsir kaedah pengajaran yang sesuai dengan murid ini.
BUKAN SALAH PADA AKTIVITI MEWARNA, CUMANYA…
Sekadar gambar hiasan: Pinterest.
Cuma kena faham tahap mewarna seseorang murid, barulah kita boleh target apa capaian dia seterusnya. Bukan bagi gambar mewarna daripada awal sampai hujung tahun tapi tak ada apa-apa evaluation.
Perkara-perkara begini amat penting walaupun ia nampak sangat remeh.
Tak perlu merendah-rendahkan aktiviti mewarna. Mari kita empower cikgu buat aktiviti mewarna yang bermakna untuk murid berkeperluan pendidikan khas.
Sekian, sedikit perkongsian tentang kemahiran mewarna.
Bukan salah pada aktiviti mewarna itu. Cuma kita tak mahir mengendalikan aktiviti itu dan menampakkan ia kemahiran yang sangat remeh.
“SETUJU SANGAT DENGAN APA YANG PUAN SHARE TU…”- NETIZEN
Meninjau di ruangan komen, ternyata ramai dalam kalangan netizen yang bersetuju dengan perkara ini. Menurut mereka, aktivit mewarna bukan sekadar aktiviti, tetapi pemangkin dalam peningkatan pelbagai kemahiran lain.

Malah, terdapat netizen yang menyatakan aktiviti kemahiran mewarna lebih kurang sama juganya dengan aktiviti kemahiran menggunting. Bukan mudah nak memahirkan aktiviti tersebut.

Sumber: Facebook Mahfuzah Zainol


Hari-Hari Gosok Gigi Anak Tapi Tetap Rosak? Doktor Kongsi 14 Punca Mengapa

Kerosakan atau karies gigi boleh bermula sebaik sahaja gigi pertama tumbuh dan terdedah kepada persekitaran mulut. Untuk mengelakkan gigi anak rosak, disarankan agar membersihkan gigi dan gusi secara kerap bagi mengurangkan sebarang risiko yang tidak diingini.
Walau bagaimanapun, ada juga masalah gigi anak tetap rosak meskipun digosok setiap hari dan dijaga dengan elok. Kenapa boleh jadi macam itu pula? Ikuti perkongsian doktor gigi ini.

Baca juga: Pakar Kongsi Cara Pilih Bentuk Berus Gigi Yang Tepat Untuk Anak Kecil
HARI-HARI GOSOK TAPI GIGI ANAK ROSAK? INI PUNCANYA

Berikut saya senaraikan beberapa kesalahan yang sering dilakukan oleh ibu bapa yang menjadi punca kepada berlakunya kerosakan terhadap gigi anak sama ada dilakukan secara sedar mahupun tidak sedar:

1. Membiarkan anak minum susu botol sehingga tertidur bersama-sama botol susu di dalam mulut.
2. Menambahkan gula/madu ke dalam susu.
3. Memberi anak minum minuman manis yang lain selain daripada susu menggunakan botol.
4. Masih membiarkan anak minum susu menggunakan botol walaupun usia anak telah melebihi 2 tahun .
5. Tidak membiasakan anak minum air masak/air kosong selepas anak selesai menyusu (bagi yang berumur 6 bulan ke atas).
6. Merasa makanan atau minuman terlebih dahulu dan menyuapkan ke dalam mulut anak menggunakan sudu yang sama.
7. Meniup makanan atau minuman yang panas dengan bibir untuk menyejukkannya sebelum menyuapkan ke dalam mulut anak.
8. Berkongsi sudu atau garpu dengan anak ketika makan.
9. Tidak memantau/mengehadkan pengambilan serta kerap memberikan makanan ringan/snek/coklat/gula-gula kepada anak di antara waktu makan utama.

10. Tidak membersihkan gigi serta mulut anak di bawah usia setahun menggunakan tuala basah selepas anak menyusu terutama pada waktu malam sebelum tidur setiap hari.
11. Tidak membantu anak yang berusia 1 tahun ke atas memberus gigi mereka setiap hari atau membiarkan mereka memberus gigi dengan sendiri.
12. Tidak menggunakan ubat gigi yang mengandungi fluorida untuk memberus gigi anak.
13. Tidak memeriksa sendiri mulut dan gigi anak di rumah secara berkala.
14. Tidak membawa anak ke klinik gigi untuk pemeriksaan seawal usia anak 6 bulan atau selewat-lewatnya setelah gigi pertama anak tumbuh.
Cuba lihat kembali, ada tak di antara senarai di atas yang pernah atau masih anda lakukan terhadap anak kecil anda? Jika ya, mungkin itulah yang menjadi punca kenapa gigi anda mudah mengalami kerosakan gigi.
Jadi kepada semua ibu bapa mari kita sama-sama berusaha untuk menghindari daripada melakukan kesilapan-kesilapan di atas ya. Kerosakan gigi anak sebenarnya boleh dicegah jika kita tidak melakukan kesalahan-kesalahan di atas sejak dari awal usia anak iaitu sebelum gigi pertama mereka tumbuh.
Bagi anda yang mempunyai anak yang sudah pun mengalami kerosakan, jangan terlalu risau. Segeralah bawa anak anda ke klinik gigi berhampiran bagi membolehkan doktor gigi memeriksa keadaan gigi anak anda. Semoga bermanfaat!
Sumber: Facebook Doktor Mohd Khairul Izwan


Hari-Hari Makan Jajan, Anak Alami Severe Anemia Habis Pucat Muka, Tapak Tangan & Kaki!

Masalah badan pucat seperti bahagian muka dan tapak tangan dalam kalangan kanak-kanak antara masalah yang sering dialami. Seringkali kita lihat anak-anak nampak tak bermaya dan tapak kaki pun hampir berwarna putih. Risau juga jika sampai pengsan dibuatnya.
Rupa-rupanya, tanpa kita sedar anak-anak mengalami masalah kekurangan darah dan perkara ini perlu diambil perhatian sewajarnya. Hal ini kerana, kekurangan darah juga akan menyebabkan tumbesaran anak terbantut dan otak lemah untuk berfungsi. Berikut merupakan penjelasan dari pakar mengenai masalah anemia yang berlaku dalam kalangan anak-anak.

Baca juga: Rupanya Marjerin Sangat Tak Sesuai Untuk Anak, Elakkan!
PUCAT MUKA, TAPAK TANGAN DAN KAKI, RUPANYA ANAK ALAMI SEVERE ANEMIA

Menurut perkongsian Dr. Redza Zainol, beliau berkongsikan kisah apabila seorang budak perempuan berusia 3 tahun sudah kelihatan penat dalam tempoh dua minggu. Dia yang dahulunya aktif kini semakin lesu kerana tak sangka menghidap penyakit ‘severe anemia’.

Selepas menjalani pemeriksaan, hasil mendapati bahawa anak tersebut mengalami masalah kekurangan zat besi. Ini merupakan contoh keadaan yang akan berlaku sekiranya anak-anak mengalami masalah Iron Deficiency Anemia (IDA) iaitu kekurangan sel darah merah yang menyebabkan kekurangan zat besi dalam badan.

ANAK HARI-HARI MAKAN JAJAN!
Bila ditanya tentang rutin makanan anak-anak, rupa-rupanya amalan pemakanan yang diamalkan tidak sihat! Antara makanan yang sering digemari oleh anak-anak adalah, mi segera, keropok, jajan, gula-gula dan minuman bergas.

Berikut merupakan makanan yang dapat meningkatkan kadar nutrisi darah:
-Daging merah
-Daging ayam
-Kuning telur
-Kekacang
-Sayur berdaun hijau
-Kismis
-Apricot
-Roti & pasta

*Peka tau mak ayah!
Sumber: Dr Redza Zainol


Nickelodeon Lost Lagoon Raikan Hari Kanak-Kanak Paling Bermakna

Bandar Sunway, 10 Mei 2016 –  Sunway Lagoon telah menghoskan sebuah acara amal untuk 100 kanak-kanak berusia 5 hingga 10 tahun dari ‘Fugee School’ dan ‘Refuge for the Refugees’ sempena Hari Kanak-Kanak Sedunia.
Sesuai dengan prinsip yang diamalkan oleh Sunway Group, Integriti, Ihsan dan Kecemerlangan, program CSR (Corporate Social Responsibility) ini memfokuskan 3 perkara terhadap masyarakat: Pendidikan, Kesihatan, dan C.A.R.E (Community Aid, Reach-out and Enrichment).

Usaha ini adalah sebahagian daripada langkah bekerjasama dengan pelbagai badan-badan amal untuk membawa perubahan kepada anak-anak yang kurang bernasib baik.
Dalam ucapan menyambut kedatangan anak-anak ini, Senior General Manager Sunway Lagoon, Encik Calvin Ho berkata, “Sebagai hos, kami amat berbesar hati kerana dapat menggembirakan anak-anak ini dengan senyuman dan gelak tawa mereka. Apa yang telah mereka lalui telah membuka mata kita supaya sentiasa bersyukur dan mencari lebih peluang untuk menghulurkan bantuan.”

Aktiviti Mengujakan Sepanjang Hari Dimeriahkan Dengan Penampilan Karakter Nickelodeon
Dengan menyediakan aktiviti seharian yang menyeronokkan di Taman Tema terbaru Sunway Lagoon, iaitu Nickelodeon Lost Lagoon pertama di Asia, anak-anak kecil meluangkan masa bermain air di ‘Spongebob Splash Adventure’ dan ‘Splish Splash’. Manakala, kanak-kanak yang lebih besar lebih berani untuk mencuba tunggangan air seperti  ‘Primeval’ dan ‘Jungle Fury’.
Penampilan istimewa karakter Nickelodoeon seperti ‘Spongebob Squarepants’, ‘Patrick Star’, ‘Dora the Explorer’, dan ‘Boots’ memastikan anak-anak tidak mahu terlepas daripada bertemu dengan idola kesayangan mereka. Selain itu, antara yang hadir termasuklah Co-Founder ‘Fugee School’ iaitu Miss Universe Malaysia 2011 Deborah Henry serta the Co-Founder dan Direktor ‘Refuge for the Refugees’, Heidi Quah
Dengan penutup hari yang paling mengejutkan, ‘Great Slime Deluge’ telah menjadikan anak-anak ini basah lencun dengan ‘bendalir hijau’ atau ‘slime’.
Selain hadiah cenderahati yang diberikan kepada anak-anak, ‘THE BEST DAY EVER’ di Sunway Lagoon menjadi hari yang takkan dilupakan oleh mereka.
Pelbagai Tarikan Di Sunway Lagoon Untuk Anak-Anak
Kini dengan enam taman tema Amusement Park, Water Park, Scream Park, Wildlife Park dan Extreme Park, Taman Tema Nickelodeon yang baru ini mengetengahkan 14 tarikan kepada pengunjung segenap usia dengan membawa keunikan watak Nickelodeon seperti SpongeBob SquarePants, Dora the Explorer, dan Teenage Mutant Ninja Turtles ke dalam ‘Nickelodeon Lost Lagoon’.
Sunway Lagoon dibuka pada pukul 10 pagi hingga 6 petang setiap hari Isnin hingga Ahad.
Nikmati pelbagai tarikan pada harga RM150 bagi 12 tahun ke atas dan RM120 bagi kanak-kanak bawah 12 tahun.
Untuk maklumat lanjut, lawati laman Facebook Sunway Lagoon Malaysia diwww.facebook.com/SunwayLagoonMalaysia atau hubungi di talian 03-5639 0000.


10 Tips Hari Pertama Sekolah Elak ‘Separation Anxiety’, Confirm Anak Tak Nangis!

Hari pertama sekolah memang tak sah kalau tak ada yang menangis, tidak kiralah masuk darjah satu atau tadika. Bukan itu saja, malah ada yang meraung-raung, tak mahu makan, tak mahu belajar, dan ada yang buat aksi-aksi pelik sebagai tanda protes. Ingat kan insiden sampai tersangkut kepala di kerusi?
Haa.. Jangan gelak sangat ya. Kalau diingat dahulu, zaman sekolah kita sama saja macam tu! Dalam diam-diam pun mesti ada rasa sedih bukan kepalang sebaik saja mak ayah hilang dari pandangan.

TIPS-TIPS HARI PERTAMA SEKOLAH

Ternyata, perpisahan sementara dengan ibu bapa atau ‘separation anxiety’ ini masih menggerunkan anak-anak walaupun mereka sudah berusia 6 hingga 7 tahun. Jom ikuti beberapa tips untuk ibu bapa memastikan anak-anak menghadapi hari pertama sekolah dengan ceria!

1) CERITAKAN KESERONOKAN SEKOLAH

Kaitkan dengan sesuatu yang boleh difahaminya. Contohnya, Upin & Ipin atau kartun lain kegemarannya. Katakan padanya, “Adik, esok adik pergi sekolah macam Upin Ipin ya. Mesti seronok jumpa kawan-kawan macam Mail, Mei Mei, Jarjit…”
Selain itu, bacakan buku cerita yang mempunyai unsur-unsur hari pertama sekolah supaya mereka boleh membayangkan keseronokannya.
2) MAIN ‘CIKGU-CIKGU’!
Galakkan mereka bermain cikgu-cikgu. Bukannya susah, lakonkan saja watak cikgu dan anak murid. Selebihnya, terpulang pada imaginasi anda.
Melalui permainan ini, mereka akan lebih teruja untuk ke sekolah. Ia juga akan memperkenalkan mereka kepada arahan-arahan biasa dalam bilik darjah.
3) LAWATI SEKOLAH JIKA ADA KELAPANGAN

Kenalkan kepadanya bahawa inilah sekolah yang akan dihadirinya tak lama lagi. Jika tidak berkesempatan melawat sekolah, cukuplah sekadar menunjukkan lokasinya dari dalam kereta, atau menunjukkan gambar-gambar yang ada.
Ini kerana anak-anak akan lebih mudah beradaptasi dengan sesuatu yang lebih ‘familiar’.
4) AJAK ANAK MEMBELI BELAH KELENGKAPAN SEKOLAH
Sewaktu membeli-belah, bawa mereka sekali supaya mereka boleh memilih sesuatu yang digemari. Tapi kalau boleh, elakkan waktu puncak kerana anak-anak ini cepat letih dan bosan kalau dibawa ke tempat yang sesak.
5) SEDIAKAN KELENGKAPAN BERSAMA SEBELUM KE SEKOLAH

Setelah membeli kelengkapan anak-anak, sebagai ibu bapa kita seharusnya meluangkan sedikit masa untuk duduk bersama anak-anak sambil membantu memasukkan peralatan alat tulis ke dalam beg sekolah.
6) BERI KATA-KATA PERANGSANG
Kata anda, “Esok, adik pergi sekolah ye. Esok ada ramai kawan-kawan. Di sekolah, semua orang hendak jadi anak-anak yang hebat. Adik pun mesti belajar pandai-pandai supaya menjadi anak yang hebat.”
7) TIDUR AWAL

Pastikan anak-anak anda tidak tidur lewat pada malamnya supaya mudah untuk mereka bangun awal keesokkan harinya. Jika anak-anak anda menunjukkan tanda-tanda tidak mahu ke tadika atau masih lagi kelihatan mengantuk, berikan lah kata-kata semangat dan pujukan dengan penuh kasih sayang kepadanya.
Kita sebagai ibu bapa tidak seharusnya terus memarahinya jika anak-anak menunjukkan sikap degilnya yang tidak mahu mandi atau ke tadika.
8) BANGUN AWAL
Ibu bapa perlulah temani anak-anak semasa ke bilik air untuk mandi serta menggosok gigi. Jika perlu anda memandikannya supaya anak-anak merasakan dirinya dihargai. Pakaikan mandian yang wangi supaya mereka berasa segar apabila melangkah ke tadika.
Sebagai ibu, kita seharusnya menyediakan sarapan untuk anak-anak. Sarapan penting untuk memberi tenaga kepada anak-anak untuk bergerak aktif dan mengelak mereka mudah letih. Jika anak anda tidak berselera untuk makan awal pagi, sediakan bekalan makanan buatnya untuk dibawa ke sekolah.
9) SEMBUNYIKAN KERISAUAN ANDA!

Siapa tak risau, kan? Mesti semua ibu bapa ada kerisauan yang tersendiri – takut anak dibuli, risau mereka menangis, takut makanan mereka diambil orang, dan macam-macamlah lagi.
Tapi, jangan sekali-kali menunjukkan emosi anda ini di depan mereka. Ia akan menjadikan mereka kurang yakin untuk ke sekolah. Tampilkan wajah ceria sepanjang pagi dan katakan ‘selamat tinggal’ dengan senyuman yang paling manis! Tidak perlu ambil masa terlalu lama untuk memberi pesanan dan ucapkan ‘selamat tinggal’, takut nanti mereka jadi emosional.
10) DOAKAN ANAK
Doa ibu bapa adalaah kekuatan buat anak-anak. Restulah anak dengan doa supaya mereka menjadi anak yang soleh dan cemerlang dunia dan akhirat. Selepas bersalaman dengan anak, jangan kita lupa untuk mencium ubun-ubun rambutnya sambil mendoakan kesejahteraannya. Jadilah kita sebgai ibu bapa yang baik dengan menjadikannya satu amalan seharian setiap kali anak ke sekolah dan sebelum tidur.
Kata anda : “Semoga adik menjadi anak yang soleh di dunia dan di akhirat. Ibu dan ayah sentiasa mendoakan adik. Belajar pandai-pandai ye sayang. Balik nanti ibu jemput.”
BERI PELUANG ANAK UNTUK BERDIKARI

Hari pertama sekolah anak-anak akan merasa bersedia untuk ke sekolah sekiranya kita sebagai ibu bapa mengambil perhatian dan sentiasa memberikan dorongan buat mereka. Walaupun begitu, mereka juga perlu diberi ruang untuk berdikari. Oleh itu, jangan takut-takut untuk belajar melepaskan perasaan risau tersebut.
Apabila mula sekolah nanti, berilah sedikit perhatian kepada anak-anak walau sesibuk mana sekali pun. Mereka tentu ada banyak cerita untuk dikongsi!


10 Tips Hari Pertama Sekolah. Jangan Takut, Jangan Nangis!

Hari pertama sekolah memang tak sah kalau tak ada yang menangis, tidak kiralah masuk darjah satu atau tadika. Bukan itu saja, malah ada yang meraung-raung, tak mahu makan, tak mahu belajar, dan ada yang buat aksi-aksi pelik sebagai tanda protes. Ingat kan insiden sampai tersangkut kepala di kerusi?
Haa.. Jangan gelak sangat ya. Kalau diingat dahulu, zaman sekolah kita sama saja macam tu! Dalam diam-diam pun mesti ada rasa sedih bukan kepalang sebaik saja mak ayah hilang dari pandangan.

Tips-tips Hari Pertama Sekolah
Ternyata, perpisahan sementara dengan ibu bapa atau ‘separation anxiety’ ini masih menggerunkan anak-anak walaupun mereka sudah berusia 6 hingga 7 tahun.
Jom ikuti beberapa tips untuk ibu bapa memastikan anak-anak menghadapi hari pertama sekolah dengan ceria!

1) Ceritakan Keseronokan Sekolah
Kaitkan dengan sesuatu yang boleh difahaminya. Contohnya, Upin & Ipin atau kartun lain kegemarannya.  Katakan padanya, “Adik, esok adik pergi sekolah macam Upin Ipin ya. Mesti seronok jumpa kawan-kawan macam Mail, Mei Mei, Jarjit…”

Selain itu, bacakan buku cerita yang mempunyai unsur-unsur hari pertama sekolah supaya mereka boleh membayangkan keseronokannya.
2) Main ‘Cikgu-Cikgu’!
Galakkan mereka bermain cikgu-cikgu. Bukannya susah, lakonkan saja watak cikgu dan anak murid. Selebihnya, terpulang pada imaginasi anda.
Melalui permainan ini, mereka akan lebih teruja untuk ke sekolah. Ia juga akan memperkenalkan mereka kepada arahan-arahan biasa dalam bilik darjah.
3) Lawati Sekolah Jika Ada Kelapangan
Kenalkan kepadanya bahawa inilah sekolah yang akan dihadirinya tak lama lagi. Jika tidak berkesempatan melawat sekolah, cukuplah sekadar menunjukkan lokasinya dari dalam kereta, atau menunjukkan gambar-gambar yang ada.
Ini kerana anak-anak akan lebih mudah beradaptasi dengan sesuatu yang lebih ‘familiar’.
4) Ajak Anak Membeli Belah Kelengkapan Sekolah
Sewaktu membeli-belah, bawa mereka sekali supaya mereka boleh memilih sesuatu yang digemari. Tapi kalau boleh, elakkan waktu puncak kerana anak-anak ini cepat letih dan bosan kalau dibawa ke tempat yang sesak.
5) Sediakan Kelengkapan Bersama Sebelum Ke Sekolah
Setelah membeli kelengkapan anak-anak, sebagai ibu bapa kita seharusnya meluangkan sedikit masa untuk duduk bersama anak-anak sambil membantu memasukkan peralatan alat tulis ke dalam beg sekolah.
6) Beri Kata-kata Perangsang
Kata anda, “Esok, adik pergi sekolah ye. Esok ada ramai kawan-kawan. Di sekolah, semua orang hendak jadi anak-anak yang hebat. Adik pun mesti belajar pandai-pandai supaya menjadi anak yang hebat.”
7) Tidur Awal
Pastikan anak-anak anda tidak tidur lewat pada malamnya supaya mudah untuk mereka bangun awal keesokkan harinya. Jika anak-anak anda menunjukkan tanda-tanda tidak mahu ke tadika atau masih lagi kelihatan mengantuk, berikan lah kata-kata semangat dan pujukan dengan penuh kasih sayang kepadanya.
Kita sebagai ibu bapa tidak seharusnya terus memarahinya jika anak-anak menunjukkan sikap degilnya yang tidak mahu mandi atau ke tadika.
8) Bangun Awal
Ibu bapa perlulah temani anak-anak semasa ke bilik air untuk mandi serta menggosok gigi. Jika perlu anda memandikannya supaya anak-anak merasakan dirinya dihargai. Pakaikan mandian yang wangi supaya mereka berasa segar apabila melangkah ke tadika.
Sebagai ibu, kita seharusnya menyediakan sarapan untuk anak-anak. Sarapan penting untuk memberi tenaga kepada anak-anak untuk bergerak aktif dan mengelak mereka mudah letih. Jika anak anda tidak berselera untuk makan awal pagi, sediakan bekalan makanan buatnya untuk dibawa ke sekolah.
9) Sembunyikan Kerisauan Anda!
Siapa tak risau, kan? Mesti semua ibu bapa ada kerisauan yang tersendiri – takut anak dibuli, risau mereka menangis, takut makanan mereka diambil orang, dan macam-macamlah lagi.
Tapi, jangan sekali-kali menunjukkan emosi anda ini di depan mereka. Ia akan menjadikan mereka kurang yakin untuk ke sekolah. Tampilkan wajah ceria sepanjang pagi dan katakan ‘selamat tinggal’ dengan senyuman yang paling manis! Tidak perlu ambil masa terlalu lama untuk memberi pesanan dan ucapkan ‘selamat tinggal’, takut nanti mereka jadi emosional.
10) Doakan Anak
Doa ibu bapa adalaah kekuatan buat anak-anak. Restulah anak dengan doa supaya mereka menjadi anak yang soleh dan cemerlang dunia dan akhirat. Selepas bersalaman dengan anak, jangan kita lupa untuk mencium ubun-ubun rambutnya sambil mendoakan kesejahteraannya. Jadilah kita sebgai ibu bapa yang baik dengan menjadikannya satu amalan seharian setiap kali anak ke sekolah dan sebelum tidur.
Kata anda : “Semoga adik menjadi anak yang soleh di dunia dan di akhirat. Ibu dan ayah sentiasa mendoakan adik. Belajar pandai-pandai ye sayang. Balik nanti ibu jemput.”
Beri Peluang Anak Untuk Berdikari
Foto Kredit: theeducatorsspinonit.com
Anak-anak akan merasa bersedia untuk ke sekolah sekiranya kita sebagai ibu bapa mengambil perhatian dan sentiasa memberikan dorongan buat mereka. Walaupun begitu, mereka juga perlu diberi ruang untuk berdikari. Oleh itu, jangan takut-takut untuk belajar melepaskan perasaan risau tersebut.
Apabila mula sekolah nanti, berilah sedikit perhatian kepada anak-anak walau sesibuk mana sekali pun. Mereka tentu ada banyak cerita untuk dikongsi!


Hari Terbuka CUCMS: Jom Semua Peminat STEM Sertai Kami

Cyberjaya University College of Medical Sciences (CUCMS), akan mengadakan hari terbuka di Kampus Cyberjaya dari 23 sehingga 24 Julai. Objektif Hari Terbuka ini adalah untuk mendedahkan pelajar yang berpotensi dengan kursus yang kami tawarkan bagi membantu mereka menetapkan masa hadapan mereka.
Datuk Seri Najib Abdul Razak, Perdana Menteri Malaysia berkata, “Ada keperluan untuk kami memastikan generasi baru kanak-kanak yang minat kepada pendidikan STEM (Science, Technology, Engineering and Mathematics) supaya mereka memilih STEM sebagai kerjaya mereka”.

Ini sejajar dengan visi Malaysia mengenai pendidikan STEM – bagi membentuk teras teknologi bagi masyarakat yang maju. Nisbah semasa 20:80 bagi Sains dan Pendidikan Seni adalah sangat rendah berbanding sasaran nisbah 60:40. Nisbah ini sangat rendah berbanding dengan kedudukan global yang menghalang sesebuah negara dari mencapai tahap Negara maju.[1]
Beberapa aktiviti turut dijalankan seperti kaunseling peribadi, nasihat berkenaan bantuan kewangan, lawatan kampus, ceramah kerjaya dan sebagainya. Kami menawarkan lebih daripada 20 program dari ijazah ke kursus penyelidikan pasca-ijazah di dalam bidang seperti perubatan, farmasi, psikologi, homeopati, fisioterapi, keselamatan dan kesihatan pekerjaan, teknologi kejuruteraan biomedik, sains paramedic dan banyak lagi.

Di samping itu, siri jelajah turut di adakan di tempat lain seperti di bawah:

No.
Tempat
Tarikh

1.
The Regency Hotel Alor Setar
Lot 134-141, Jalan Sultan Badlishah,05000, Alor Setar, Kedah Darul Aman
23rd July 2016

2.
Pearl View Hotel
Jalan Baru, Seberang Perai, 13700 Butterworth Penang

3.
Crystal Crown Hotel Johor Bahru
117 Jalan Tebrau, 80250 Johor Bahru, Johor

4.
Holiday Inn Melaka
Jalan Syed Ab. Aziz, 75000 Malaka,
30th July 2016

5.
Kinta Riverfront Hotel & Suites
Jalan Lim Bo Seng, 30000 Ipoh, Perak

6.
M.S. Garden Hotel
Jalan Beserah, Kuantan, Pahang

Untuk maklumat lanjut, sila layari laman web cybermed.edu.my/openday atau emel ke [email protected].
[1] Chew Cheng Meng, Journal of Mathematics Education: Secondary School Assessment Practices in Science, Technology, Engineering and Mathematics (STEM) Related Subjects. (Universiti Sains Malaysia, 2013), 59.


Harian Metro Berganding Bahu Bersama Hijrah Bantu Golongan Kurang Bernasib Baik Ramadan Ini

Sempena bulan Ramadan tahun ini, Harian Metro bersama-sama Hijrah meneruskan misi untuk menyemarakkan kebaikan dan menghulurkan bantuan yang diperlukan masyarakat dengan menyantuni golongan kurang bernasib baik di samping membantu menyediakan kelengkapan dan persiapan menyambut Hari Raya Aidilfitri.
Usaha murni ini dilaksanakan di bawah kempen ‘Hijrah, Bermula Dari Hati’ menerusi program kerjasama Titipan Kasih Harian Metro (TKHM) bersama Hijrah.

Inisiatif Hijrah Bermula Dari Hati beri sumbangan kepada keluarga kurang berkemampuan dan asnaf
Untuk pengetahuan anda, Hijrah ialah produk susu krimer manis pilihan rakyat Malaysia yang diiktiraf seratus peratus halal dan sebagai jenama yang prihatin, Hijrah mengambil inisiatif membawa lebih banyak kebaikan dan memberi sumbangan yang diperlukan oleh masyarakat sejajar dengan istilah ‘Hijrah’ itu sendiri.

Sebanyak 150 keluarga kurang berkemampuan dan 150 kanak-kanak asnaf diraikan dalam satu majlis yang diadakan di Masjid Rinching Hilir, Kampung Rinching Hilir, Bangi, baru-baru ini.

Selain itu, terdapat lima kampung terbabit dalam program tanggungjawab sosial korporat (CSR) ini iaitu Kampung Rinching Hilir, Kampung Sungai Kembong Hulu, Kampung Sungai Kembong Hilir, Kampung Batu 5 dan Kampung Batu 4.
Selain Kotak Rezeki, Hijrah Bermula Dari Hati juga memperuntukkan sebanyak RM150 setiap seorang kanak-kanak bagi membeli pelbagai kelengkapan Hari Raya mengikut cita rasa masing-masing di pasar raya di Bangi.
Penyampaian Kotak Rezeki & Duit Raya

Bukan itu sahaja, sebanyak 150 keluarga yang kurang berkemampuan telah menerima duit raya dan Kotak Rezeki yang mengandungi pelbagai barangan keperluan harian termasuk susu krimer manis Hijrah, beras, gula, minyak masak dan tepung bernilai RM150 sekotak melalui Program Titipan Kasih Harian Metro bersama Hijrah.
Keluarga dan kanak-kanak ini kemudiannya diraikan dalam majlis berbuka puasa di pekarangan Masjid Rinching Hilir. Juadah berbuka puasa termasuk bubur lambuk disediakan secara bergotong-royong oleh ahli jawatankuasa masjid, penduduk kampung serta sukarelawan daripada Harian Metro dan Hijrah.
Menurut Pengarang Kumpulan Harian Metro merangkap Pengerusi Program TKHM, Husain Jahit, Harian Metro berbesar hati dapat bekerjasama dengan Hijrah buat kali kedua berturut-turut bagi membantu lebih ramai masyarakat memerlukan.
“Sejajar objektif TKHM menerusi inisiatif tanggungjawab sosial korporat kami adalah untuk membantu keluarga miskin, anak-anak yatim, serta golongan asnaf termasuk ibu tunggal miskin dengan memberikan bantuan berupa barangan keperluan asas serta sedikit wang tunai,” katanya di Program TKHM Bersama Hijrah di Masjid Rinching Hilir, di Bangi, baru-baru ini.
Turut hadir dalam majlis tersebut, wakil jenama Hijrah, Pengurus Kanan Perhubungan Kerajaan, Mohd Zurairi Mustafa dan Pengarang Berita HM yang juga Pengarah Projek TKHM, Noor Azam Abd Aziz.
Sementara itu, Ketua Pegawai Eksekutif Kumpulan Etika (Malaysia, Singapura dan Brunei), Santharuban Thurai Sundaram berkata, walaupun negara kian kembali normal, ramai yang masih bergelut akibat wabak Covid-19.
“Hijrah menyedari kepentingan usaha daripada semua pihak untuk mengharungi cabaran kehidupan dan oleh sebab itu mereka berharap kempen ini akan mengingatkan rakyat Malaysia bahawa mereka tidak keseorangan dalam apa jua cabaran yang mereka tempuhi.
“Kami menggalakkan rakyat Malaysia untuk menyertai kami dalam kempen ini sambil berusaha menjadi versi terbaik diri sendiri setiap hari,” katanya.

Manakala bagi wakil Hijrah, Siti Nordiana pula berkata, sebagai jenama yang memahami masalah komuniti setempat, Hijrah bekerjasama dengan Harian Metro sekali lagi tahun ini dan fokus utama mereka adalah untuk memberikan harapan baharu kepada keluarga yang kurang berkemampuan di Kampung Rinching Hilir pada Ramadan mulia.
“Oleh itu, kami berharap Kempen Hijrah Bermula Dari Hati ini dapat memberi inspirasi kepada rakyat Malaysia untuk mengorak langkah mereka sendiri menyumbang kembali kepada komuniti mereka,” katanya.


#HariWanitaSedunia: Ini 5 Filem Mengangkat Tema Wanita Wajib Anda Tonton!

Selamat Hari Wanita Sedunia diucapkan buat semua insan yang bergelar wanita. Teruslah menjadi wanita kuat dan tabah dalam mendepani segala cabaran serta liku-liku kehidupan. Pelbagai ujian dilalui pada wanita era kini, sungguh hebat apabila tangan yang menghayun buaian mampu mengoncang dunia!
Sempena Hari Wanita Sedunia, apa kata anda semua ‘layan’ filem yang mengangkat tema wanita serta mendalami setiap keperitan dan kesedihan kaum Hawa lalui demi melawan penindasan ke atas diri sendiri.

Baca juga: 10 Puteri Raja Yang Paling Cantik Di Dunia- Wah! No 8 Itu Dari Malaysia
5 FILEM MENGANGKAT TEMA WANITA WAJIB ANDA TONTON
Ternyata, banyak filem yang mengangkat isu-isu berkaitan wanita serta menjadi tema utama. Gembira, sedih dan memberikan inspirasi bagi para wanita untuk semakin kuat menghadapi berbagai tantangan. Hargailah wanita, wanita bukan kelas kedua. Wanita kelas tersendiri.

1. KARTINI, PRINCESS OF JAVA

Cerita sebenar yang dijadikan movie, Kartini bangkit membuat perubahan tradisi nenek moyang demi memastikan hak wanita terjaga dan dilindungi. Dikongkong dengan adat budaya dan resam yang ketat, Kartini terpaksa mengikut desakan ibu tirinya walaupun jiwanya meronta dan hatinya hancur.
Dia mempunyai peluang menuntut ilmu di sekolah kerana mempunyai darah bangsanwan berbanding dengan kanak-kanak perempuan lain yang tidak ke sekolah. Dengan ilmu pengetahuan melalui alam persekolahan dan pembacaan buku-buku Belanda, Kartini menjadi terbuka minda dan dari situlah dia mula berfikir dan mempersoalkan fungsi wanita dalam masyarakat.
Kartini terpaksa menjadi isteri keempat kepada Raden Adipati Joyodiningrat, melalui aturan oleh ayahandanya, setelah Pemerintah Rembang itu mahu menuruti segala syaratnya. Dia berjaya membuka sebuah sekolah untuk kanak-kanak perempuan yang dari golongan kebanyakan dengan bantuan kerajaan Belanda selepas dia berkahwin.
Segala surat menyurat dan tulisannya dengan sahabat-sahabatnya di Belanda akhirnya dibukukan, setelah kematiannya. Ia adalah sebagai bukti kemajuan pemikirannya dalam memperjuangkan hak wanita Jawa. Hari ini, masih ada di kalangan kita yang berfikiran, yang kita dilahirkan hanya menjadi pelayan nafsu lelaki.
2. THAPPAD

Menceritakan tentang seorang wanita bernama Amrita atau mesra disapa Amu yang hidup bahagia bersama dengan suaminya bernama Vikram. Namun, kehidupan Amu berubah kerana satu tamparan daripada Vikram.
Amu sebagai isteri yang baik sebelum ini terkejut apabila ditampar oleh suaminya gara-gara jawatan baharu Vikram masih belum pasti. Tamparan itu membuatkan Amu mahu bercerai dan dia memperjuangkan hak wanita di dunia yang juga layak untuk bahagia dan dihormati. Itulah hak wanita yang sering direnggut!
3. MARLINA SI PEMBUNUH DALAM EMPAT BABAK

Suatu hari di sebuah padang sabana Sumba, Indonesia, sekawan tujuh perompak mendatangi rumah seorang janda bernama Marlina (Marsha Timothy). Mereka mengancam nyawa, harta dan juga kehormatan Marlina dihadapan suaminya.
Demi sebuah keadilan dan penebusan, Marlina membalas dendam terhadap perompak itu dengan tangannya sendiri dengan menunggung kuda. Sangat memberi inspirasi dan hak wanita perlu dijaga!
4. PEREMPUAN BERKALUNG SORBAN

Film ini menyajikan latar tradisi sebuah sekolah pesantren di Jawa Timur yang cenderung mempraktikkan tradisi konservatif terhadap wanita dan kehidupan modern. Jadi, hak-hak wanita berkaitan ilmu, agama, kekeluargaan dan kemasyarakatan menjadi topik utama yang dilakonkan.
5. SA BALIK BAJU

Sa balik Baju mencerita tentang enam wanita yang menempuhi tekanan moden daripada media sosial, pekerjaan dan hubungan pada zaman internet. Pelbagai teladan dan nasihat ‘ditanam’ di dalam filem ini. Sebagai seorang wanita, terlalu banyak mesej tersirat yang mahu disampaikan.
Jadi, hari ini nak tonton yang mana satu dulu? Semua seronok!


#HariWanitaSedunia: Menyingkap Riwayat Srikandi Islam Terulung, Boleh Namakan Anak Perempuan!

Semua ibu bapa di luar sana, memang mendambakan nama anak dengan sebuah nama yang indah dan memiliki maksud atau kisah yang baik. Jikalau anda belum mempunyai sebarang idea lagi, mungkin boleh diusulkan senarai nama dibawah ini.
Justeru itu, di kesempatan Hari Wanita Sedunia pada 8 Mac ini, penulis bawakan riwayat srikandi Islam sebagai pilihan inspirasi untuk diambil pedoman juga dijadikan teladan.

Baca juga: Ketahui Apa Itu Taharah & Bila Patut Anda Buat, Takut Tak Sah Ibadah!
#HARIWANITASEDUNIA: MENYINGKAP RIWAYAT SRIKANDI ISLAM TERULUNG, BOLEH NAMAKAN ANAK PEREMPUAN!
Hanya gambar rekaan – Iluminasi

Mari mengimbau kembali, riwayat para srikandi Islam terulung pada zaman dahulu~

1. RIWAYAT TUMADHAR BINTI AMRU (AL-KHANSA) – IBU PARA SYUHADA & PENYAIR TERSOHOR
Hanya gambar rekaan – Voa Islam
Bermulanya riwayat Tumadhar Binti Amru yang digelar sebagai Al-Khansa. Seorang ibu yang memberi keredhaan kepada keempat-empat anaknya untuk berjihad di jalan Allah. Beliau digelar “Ibunda Para Syuhada”.
Didikan Khansa tentang agama yang benar iaitu agama Islam, telah menjadikan anak-anaknya para syuhada. Semangat yang mereka miliki, saling berjuang melawan musuh-musuh Allah dan berhasil membunuh banyak pasukan Parsi (Iran). Akhirnya syahid datang menjemput anaknya, sebagai pahlawan tersohor Islam.
Walaupun pada mulanya, keempat anaknya bersaing ingin melindungi Khansa di rumah daripada musuh. Namun, keikhlasan Khansa yang mengandungkan mereka selama sembilan bulan, tidak terbanding nilainya telah mengizinkan mereka berjihad di jalan Allah.
Bercerita tentang keperibadian beliau, digambarkan sebagai figura yang mulia, murah hati, tenang, pemberani, dan jujur. Khansa juga memiliki kelebihan lain iaitu bersyair.
Syairnya indah seperti jiwanya. Kata-katanya menghujam seperti tekadnya. Malah dalam sebuah riwayat, Rasulullah SAW pernah menukas nama-nama yang diungkapkan oleh Adi Bin Hatim sebagai orang paling pandai dalam bersyair, paling pemurah hati, dan paling pandai berkuda.
Baginda bersabda, “Apa yang telah engkau katakan itu salah, wahai Adi bin Hatim. Orang yang paling pandai bersyair adalah Al-Khansa binti Amru dan orang yang paling murah hati adalah Muhammad Rasulullah serta orang yang paling pandai berkuda adalah Ali bin Abi Thalib.”
Kemampuan Khansa bersyair turut diakui oleh banyak sahabat Rasulullah seperti Jarir RA. Bakatnya sebagai seorang penyair memang tidak dapat dipersoalkan lagi.
2. RIWAYAT UMMU SULAIM – WANITA PALING MULIA MAS KAHWINYA IAITU ISLAM
Hanya gambar rekaan – Fimela
Riwayat seorang wanita yang memiliki kecantikan, kebijaksanaan dan berakhlak mulia pekertinya. Beliau digelar Ummu Sulaim atau namanya Ruimasha’ Ummu Sulaim binti Malhan. Berkat sifatnya yang agung, telah dilamar oleh Maalik Ibnu Nadhar dan mempunyai seorang anak bernama Anas.
Setelah itu, beliau meninggalkan penyembahan berhala dan memeluk Islam walaupun tidak disukai suaminya. Malah, pengislaman anaknya Anas telah dibimbing dan diajar oleh Ummu Sulaim sendiri dengan mengungkapkan dua kalimah syahadah.
Pada suatu hari, Maalik telah dibunuh oleh musuhnya ketika menuju ke Syam. Apabila mendengar perkhabaran itu, Ummu berkata, “Aku tidak akan memberi Anas makanan sampai dia meninggalkan air susu ibu.” dan “Aku tidak akan menikah sampai Anas dewasa.”
Kemudian, kebaikan Ummu Sulaim diungkapkan anaknya pada sebuah majlis, “Semoga Allah membalas jasa baik ibuku yang telah berbuat baik padaku dan telah menjagaku dengan baik.” Ummu Sulain juga menyerahkan si jantung hatinya, Anas, sebagai pembantu di sisi Rasulullah SAW.
Hari berganti hari, kisah Ummu Sulaim dan anaknya diperkatakan oleh masyarakat atas penuh kekaguman dan penghormatan. Kemuliaan dan kebaikan Ummu Sulaim telah sampai ke pengetahuan Abu Thalhah, seorang hartawan di zaman itu.
Maka, terbitlah rasa cinta dan kekaguman Abu Thalhah sehingga berusaha untuk meminang Ummu Sulaim. Tetapi, lamarannya dikecewakan dan telah ditolak kerana faktor agama.
Di mana ketika itu, hartawan itu seorang lelaki musyrik yang menyembah berhala. Kemudian, lamaran seterusnya disua dengan harta kekayaan tetapi Ummu Sulaiman tidak bergelap mata. Lantaran menolak dengan santun,
 “Tidak pantas orang yang sepertimu akan ditolak wahai Abu Thalhah. Akan tetapi engkau seorang kafir sedang aku seorang Muslimah yang tidak pantas bagiku untuk menikah denganmu.”
“Sesungguhnya aku tidak menginginkan emas dan perak, akan tetapi aku hanya inginkan darimu adalah ‘Islam’.”
Setelah itu, Abu Thalhah bertemu Nabi SAW untuk memeluk Islam. Abu Thalhah pun akhirnya menikahi Ummu Sulaim dengan mahar yang telah dipersyaratkannya, iaitu Islam.
3. RIWAYAT NAILAH BINTI FARAFISHAH – JARINYA PUTUS MELINDUNGI SUAMINYA
Hanya gambar rekaan – Iluminasi
Nailah Binti Farafishah dilahirkan dalam keturunan Bani Kalb yang memiliki kecerdasan minda dan pandai dalam bersyair. Islam menjadikan kesetiaan Nailah seorang isteri kepada Uthman bin Affan RA sebagai kisah teladan. Pasangan ini memiliki seorang puteri bernama Maryam binti Uthman.
Kebijaksanaan yang sedia ada pada Nailah, bersama didikan suaminya telah menjadikan beliau mekar sebagai seorang isteri yang sangat taat dan penyayang.
Suatu hari, rumah mereka diserang ribuan pemberontak bersama pedang. Pemberontak ini dipenuhi dengan sifat dendam dan dengki untuk  meragut nyawa Uthman, sahabat kepada Rasullah SAW.
Walaupun, rumah mereka telah dikepung Nailah masih setia di sisi menemani suaminya tidak melarikan diri. Lantas, Nailah yang begitu berani bertindak melindungi suaminya sehingga terputus jari-jemari di kedua-dua belah tangannya.
Bagi Nailah keselamatan suaminya adalah utama sehingga dia tidak kisah berkorban nyawa dan setia di sisi melindungi Uthman.
Melihat kejadian itu, tiada timbul sekelumit rasa kasihan kepada pemberontak akibat dibutakan dengan nafsu dendam. Lalu, mereka memperlakukan kejam ke atas suaminya dengan mencabut janggut Uthman, memukul kepalanya dan menikamnya.
Nailah pula telah dipukul dan dipijak. Kesakitan Nailah tidak dipedulikan mereka sehingga wafatnya Uthman bin Affan RA di tangan para pemberontak.
Sepeninggalan Uthman, Muawiyah bin Abu Sufyan telah datang kepada Nailah untuk melamarnya. Nailah menolak pinangan tersebut kerana tidak mahu kesedihannya dan kesetiaannya ke atas Uthman berulang kepada lelaki lain.
“Tidak mungkin ada seorang pun yang mampu menggantikan kedudukan Uthman di dalam hatiku,” kata Nailah kepada Muawiyah.
4. RIWAYAT ZUNAIRAH AL-RUMIYAH – PULIH PENGLIHATAN KERANA BERIMAN KEPADA ALLAH
Hanya gambar rekaan – Kadrun.id
Zunairah Al-Rumiyah turut dikenali dengan nama Zannirah, Zanira, atau Zinnirah. Beliau adalah seorang sahabiyah iaitu sahabat wanita agung Rasulullah SAW. Zunairah juga salah seorang wanita pertama yang memeluk Islam ketika dakwah berjalan dalam keadaan sembunyi.
Zunairah merupakan hamba Umar bin Khattab sewaktu khalifah kedua kaum Muslimin itu belum memeluk Islam. Kehidupan jihad Zunairah sangat berliku dan berat dalam mempertahankan agama Islam.
Ekoran keislamannya dan kedudukannya yang lemah, telah menjadi sasaran pembesar Quraisy untuk menyiksanya. Namun, dia tetap kuat menghadapinya.
Malahan, sebelum Umar memeluk Islam beliau tidak pernah halang Abu Jahal menyiksa Zunairah. Zunairah disiksa dengan dipukul, ditendang, bahkan dijemur di tengah padang pasir yang sangat terik.
Kemuncak penyiksaan Zunairah, apabila kedua-dua matanya telah dibutakan. Pemuda Quraisy memberitahu ia terjadi kerana Zunairah membangkang terhadap Latta dan Uzza.
Kehilangan penglihatan tidak membuatkan Zunairah rapuh dan goyah. Malah, hati dan jiwa beliau masih dipenuhi dengan cahaya keimanan Islam dan menjalani kehidupan sehariannya seperti biasa. Beliau selalu berdoa,
“Ini untuk-Mu ya Allah, aku mengarungi kesengsaraan ini untuk mendapatkan kesenangan di akhirat kelak, perjuangan ini memang sungguh berat, selalu menderita dan sengsara karena aku sedar untuk mendapat syurga harus dapat melalui ujian yang berat, sedangkan neraka itu dipagari kesenangan dan kemudahan.”
Maka, doanya didengari oleh Allah. Maka, mata Zunairah telah dipulihkan dapat kembali melihat dunia dengan kuasa Yang Maha Esa.
Tetapi, penyiksaan dan penindasan terhadap dirinya masih diteruskan oleh Kaum Musyrikin Mekah kerana mereka berasa malu dan menuduh Rasulullah adalah seorang penyihir.
Melihat penderitaannya, Abu Bakar As-Siddiq RA merasa hiba. Lantas, Abu Bakar membeli Zunairah bersama hamba-hamba yang lain untuk membebaskan mereka.
5. RIWAYAT SARAH – KEHORMATAN DIRINYA DIPELIHARA ALLAH
Hanya gambar rekaan – Oke Muslim
Perintah Allah dalam menjaga kehormatan diri, dapat diungkap teladannya melalui kisah Sarah. Beliau adalah isteri kepada Nabi Ibrahim AS yang selamat dari godaan nafsu Firaun.
Sarah dikenali sebagai wanita terulung pada zamannya. Selain memiliki rupa paras yang sangat cantik, beliau juga bijak dan mempesonakan serta taat kepada suaminya. Nabi Ibrahim AS sangat mencintai Sarah.
Kesetiaan Sarah diuji ketika pasangan suami isteri ini berpindah ke Mesir untuk menyebarkan dakwah Islam. Di mana, mereka telah didatangi seorang pegawai istana. Melihat kejelitaan Sarah, pegawai istana itu terus memaklumkan kepada Firaun setelah tibanya dia di istana.
“Telah datang di negeri baginda seorang pemuda asing. Dia datang bersama wanita yang sangat menarik. Kecantikannya tak ada yang menandingi. Wanita seperti itu layak menjadi pendamping baginda.”
Mendengar berita tersebut, Firaun mengutus seseorang untuk menjemput Ibrahim ke istananya. Firaun I terkenal dengan kezalimannya. Dia rela melakukan apa sahaja seperti membunuh untuk mendapatkan Sarah.
Maka dalam pertemuan itu, Nabi Ibrahim AS menjelaskan Sarah adalah saudarinya. Ibrahim dilepaskan dan perlu membawa Sarah ke istana semula nanti. Setelah tiba di rumah, Ibrahim menjelaskan apa yang berlaku kepada isterinya.
“Jangan memberi tahu kebohonganku kepadanya karena sesungguhnya di dalam kitab Allah, kamu adalah saudara perempuanku (dalam Islam).”
Lantas, Sarah pergi ke istana dengan hati yang resah dan sedih. Beliau enggan berpisah dengan suaminya dan takut akan disentuh oleh Firaun yang zalim itu. Kemudian, Sarah bersujud kepada Allah SWT dan berdoa mengadu kesedihannya.
“Ya Allah, jikalah Engkau mengetahui bahwa aku beriman kepada-Mu dan Rasul-Mu, mengetahui bahwa aku menjaga kehormatanku untuk suamiku, maka janganlah kau jadikan raja kafir itu berkuasa atasku.”
Pertemuan Sarah dengan Firaun telah menimbulkan nafsu membuak dalam diri raja zalim itu. Dengan izin-Nya, tangan Firaun menjadi lumpuh apabila dia ingin menyentuh Sarah. Firaun tak mampu bergerak dan tanganya terpaku di dada.
Firaun berasa takut dan menyerah kalah dengan meminta Sarah berdoa kepada Allah untuk melepaskan azabnya. Setelah dilepaskan, dia menuduh Sarah sebagai makhluk halus.
Lantas, Firaun menitahkan pengawal istana untuk menghantarnya pulang dan memberikan seorang gadis kecil yang cantik kepada Sarah sebagai hadiah. Dia adalah Siti Hajar.
Sumber: Republika


Adik Beradik Suami Ada Hak Tak Atas Harta Pusaka Faraid? Ini Penjelasan Lengkap Perunding

Sedang hangat diperbualkan di dalam media sosial dan media arus perdana mengenai isu pembahagian harta pusaka melibatkan Allahyarham Syed Umar Mokhtar bin Syed Mohd Redzuan atau lebih dikenali sebagai Abam Bocey. Ternyata masih ramai lagi dalam kalangan kita yang masih kurang jelas dengan pembahagian faraid dalam Islam.
Jadi, untuk menjernihkan keadaan, jom kita baca penjelasan ringkas tapi padat yang dikongsikan oleh perunding harta pusaka dan pengurusan harta Islam supaya kita dapat informasi yang lebih jelas.

ADIK BERADIK ADA HAK ATAS HARTA SUAMI?

Adakah ada hak adik beradik suami atas harta suami yang meninggalkan seorang ibu, balu dan seorang anak lelaki?

Kebanyakan kita mempunyai salah faham bahawa adik-beradik berhak ke atas harta pusaka. Namun, adik-beradik kandung akan terhalang sekiranya ada anak lelaki ibu dan/atau bapa. Salah faham bagaimana yang selalu timbul dalam masyarakat kita??

Masih ramai yg tak tahu siapa yg boleh mewarisi harta pusaka dari bahagian faraid. Isteri dan keluarga suami tak celik faraid. Masing masing sama sahaja, kesannya saling menunding jari! kata keluarga arwah suami tamak dan isteri arwah tamak harta. Menyedihkan kedua belah pihak saling menunding. Tak akan habis! Percayalah!

1. Isteri dan ibu simati mempunyai bahagian faraid masing masing iaitu isteri 1/8 manakala ibu 1/6. Manakala anak lelaki adalah asobah binafsih. (Menghabiskan baki). Maka adik-beradik arwah suami tak ada hak ke atas faraid melainkan jika pasangan suami isteri tersebut tiada waris ataupun hanya ada anak perempuan sahaja barulah ADIK-BERADIK ada bahagian mereka.
2. Selepas kematian isteri masih boleh menuntut hak harta sepencarian ke atas rumah @ tanah atau apa jua harta sekiranya harta tersebut diperolehi oleh arwah suami semasa dlm tempoh perkahwinan.
3. Ibu arwah adalah waris fardhu kepada harta pusaka anak mereka.
RANCANG PERIHAL HARTA PUSAKA KETIKA HIDUP

ELAK DARI BERMUSUHAN PERIHAL PUSAKA. Ia tiada kesudahan malahan boleh memberi mudharat kepada waris. Yang lebih utama silaturahim yang patut dijaga. Maka tanyalah pada yang pakar untuk meleraikan pertikaian harta simati sedangkan ada jalan TERBAIK yang boleh diambil guna.
Langkah terbaik untuk kita pemilik harta merancang harta ketika hidup adalah tindakan yang bijak demi waris yang bakal ditinggalkan kelak. Ingatlah, ketika itu kita sudah bisu untuk bersuara. Maka biarlah apa yang kita rancang ketika hidup dapat memudahkan waris dan InshaAllah segala kemungkinan waris bertelagah tidak timbul.
Disclaimer :
Posting ini sebenarnya bertujuan untuk berkongsi ilmu dan maklumat mengenai hak waris2 simati dari segi hukum faraid. Netizen dinasihatkan agar tidak bertelagah mengenai apa2 isu yang berlaku diluar sana. Fokus kami bagi mendidik masyarakat mengenai kepentingan ilmu pewarisan dan hukum faraid. Pihak admin mengalu-alukan komen membina tanpa menyentuh sentivisi mana-mana pihak. Komen yg bersifat provokasi akan mengeruhkan lagi keadaan. Mohon kerjasama netizen semua.
Sumber : Ilyani Hilmi / Mahfudz hasbullah, Madanie Advisory, Perunding Harta Pusaka Perancangan & Pengurusan Harta Umat Islam.


Hasil ‘Hubungan’ Abang & Adik, Bayi Meninggal Dunia 2 Jam Selepas Dilahirkan

Seorang bayi lelaki hasil daripada hubungan sumbang mahram pasangan adik beradik di Dustlik, Uzbekistan, mati hanya selepas dua jam dilahirkan kerana kecelaruan genetik.
Bayi tidak bernama itu lahir pada 4 Jun 2022 dengan pelbagai kecacatan. Lebih menyayat hati apabila saat-saat terakhir bayi itu menangis di dalam inkubator sempat dirakam sewaktu seorang jururawat sedang mengelap punggung si kecil itu yang kering dan bersisik.

Baca juga: Ibu Vegetarian Sanggup Biarkan Anak Usia 18 Bulan Mati Kelaparan
HASIL HUBUNGAN ABANG & ADIK, BAYI MENINGGAL DUNIA 2 JAM SELEPAS DILAHIRKAN

Memetik laporan Mirror UK, bayi lelaki itu lahir dengan ichthyosis kongenital yang teruk selain beberapa kecacatan lain yang turut mengancam nyawanya.

Menurut kenyataan rasmi Kementerian Kesihatan Uzbek, ichthyosis merupakan sejenis penyakit yang menyebabkan kulit sentiasa kering, bersisik, dan tebal.
“Dalam bidang perubatan terbukti kebanyakan kes, kanak-kanak dilahirkan dengan pelbagai kecacatan genetik akibat perkahwinan saudara terdekat.

“Khususnya, disebabkan keluarga sebegitu, anak dalam kandungan mungkin mengalami penyakit berbahaya seperti terencat akal kongenital, gangguan kromosom, sindrom Down, terencat mental dan fizikal yang teruk.
“Oleh itu, kami meminta golongan muda yang sedang membuat persiapan untuk berkahwin, pertama sekali, menjalani pemeriksaan kesihatan, dan seterusnya memulakan hidup baharu, mengelak perkahwinan antara saudara terdekat.”

Ibu kepada bayi tersebut berusia 28 tahun, hamil 35 minggu dan empat hari ketika bayinya dilahirkan. Bayi itu merupakan anak keduanya. Anak pertama bersama bekas suaminya dilahirkan cukup sifat.
Walaupun kelahiran berisiko ini menjadi keutamaan para doktor, bayi malang tersebut cuma mampu hidup selama dua jam 10 minit sebelum mati.
Sumber: Mirror UK


Hati Berdegup Kencang Terima Lamaran? Inilah 3 Benda Yang Perlu Anda Miliki Sebelum Kahwin!

Bila bercakap pasal kahwin, semestinya kaum perempuan paling teruja. Semuanya impikan perkahwinan yang indah dan bahagia. ? Kalau boleh Till Jannah. Tak begitu?

Bersiap sedia melalui hari bersejarah dalam hidup memang mendebarkan. Bagi pasangan ingin berkahwin, perlu ada persiapan sempurna dan rapi. Tiga benda ini patut sudah ada dalam tangan anda sebelum berkahwin.
PEKERJAAN YANG TETAP

Ini penting buat kaum lelaki, kena ada kerja tetap. Beri nafkah kepada isteri itu wajib. Lagi romantik kalau isteri pun ada kerja tetap. Boleh cari income sama-sama bila dah berkahwin nanti. Hihi.

KENDERAAN, MUDAH KE MANA-MANA

Tak kisah kalau ada motor sekalipun, yang penting ada kenderaan sendiri. Senang untuk ke mana-mana. Nak beli barang dapur pun mudah. Lagi bagus kalau ada kereta, tak perlu risau kena dek panas dan hujan.
RUMAH YANG LENGKAP DAN SELESA

Ada simpanan lebih sebelum kahwin, belilah rumah. Takkan nak duduk rumah mertua sahaja. Tak ada privasi, tak best macam tu. Sewa dulu pun boleh. Tak ada masalah.
TAPI..DAH BERSEDIA KE DENGAN KADAR KENAIKAN HARGA RUMAH LEPAS NI?

Tapi sampai bila nak menyewa. Anda pasti ada impian miliki rumah sendiri. Nanti dah beranak pinak lagi susah. Jangan risau. Sekarang CK EAST Group sedang bina rumah Mampu Milik khas untuk MELAYU sahaja kat TTDI!
CK EAST GROUP BINA RENCANA ROYALE DI TTDI, MEWAH, MAMPU MILIK, KHAS UNTUK MELAYU 100%

Pemaju berprestij, CK East Group telah buat projek perumahan Rencana Royale di Taman Tun Dr Ismail (TTDI). Nilai serta kualiti hebat, projek ini berpotensi tinggi.
Nak tinggal untung, nak jadikan pelaburan lagi untung! Lagi-lagi projek Rencana Royale ni khas untuk pembeli Melayu 100%! Jangan lepaskan peluang ni okay. Nak tahu harga? Skrol ke bawah.

Rencana Royale TTDI ini terdiri daripada dua blok yang mempunyai 13 tingkat. Keseluruhan suite sebanyak 622 unit ini mempunyai  suite fleksibel, 2 tingkat teres taman, lot runcit, suite studio, suite duplex dan suite korporat, serta dua lantai fasiliti untuk business dan mengisi masa lapang. Memang gempak!
TERIMA ANUGERAH CEMERLANG OLEH EUROPEAN QUALITY AWARD

CK Eeast Group telah menerima anugerah cemerlang dari European Quality Award. Anugerah ini disampaikan oleh Ms Anna Gorobets, Executive Secretary of the Socrates committees. CK East Group sangat hebat sebab bukan senang untuk dapat anugerah cemerlang ini. ?

Ada beberapa kriteria perlu diambil kira bagi melayakkan sesebuah syarikat dicalonkan European Quality Award. Antaranya sistem pengurusan kualiti moden, kecekapan pemasaran, profesionalisme, reputasi perniagaan dan lain-lain. Ternyata CK East Group memenuhi kriteria tersebut. Fuh…
PELABURAN YANG MEMBUAHKAN HASIL TANPA RISIKO TINGGI

Rencana Royale TTDI adalah satu pelaburan yang baik buat pemilik berbangsa Melayu atas faktor harga, diskaun, serta lokasinya. Nilai penghargaan modal dan pulangan sewanya dikatakan sangat berbaloi.
Dengan yuran tempahan serendah RM1,000, anda kini boleh memiliki sebuah unit di sini. Pihak pemaju juga akan menanggung kos GST, persetujuan S&P dan yuran persetujuan pinjaman. ? Jika anda sedang mencari hartanah buat tujuan pelaburan, anda boleh lihat Program Penyewaan yang ditawarkan. Wee…
LOKASI STRATEGIK, INI PALING UTAMA

Lokasi Rencana Royale TTDI sangat strategik. Terletak di kawasan hangat Lembah Klang, iaitu belakang LX Mode di TTDI sebelum simpang-T berdekatan masjid. Lokasi ini memang ideal kerana ia dihubungkan beberapa lebuhraya. Lebuhraya berdekatan ialah Lebuhraya Damansara – Puchong, Penchala Link dan Lebuhraya Sprint.

Rencana Royale TTDI berdekatan kawasan Bandar Utama, Damansara Utama, Mutiara Damansara dan kawasan pinggir bandar Petaling Jaya yang lain. Ia juga berjiranan dengan Mont Kiara dan Sri Hartamas. Tidak lupa juga akses yang mudah ke Bangsar dan Damansara Heights.

Tak perlu risau shopping mall jauh. Hanya lima minit sahaja dari Rencana Royale TTDI. Antara shopping mall berdekatan adalah The Curve, IKEA Damansara, Pusat Membeli Belah 1 Utama, Galeri Membeli Belah Publika dan 1 Mont’ Kiara. Best woo. ?

Public transport macam mana pula? Sekarang kan dah ada MRT. Pastilah MRT Bandar Utama dan MRT Taman Tun Dr Ismail yang paling dekat. Untuk ke MRT tersebut, anda hanya perlu naik MRT Shuttle Bus yang berkhidmat setiap hari. ? Mudah bukan?
FASILITI YANG BERTARAF LIMA BINTANG, SYOKNYA!

Fasiliti yang ada di Rencana Royale TTDI sangat amazing untuk penghuni dan para tetamu bersantai. Ia boleh didapati di tingkat 12 dan 12A. Memang best kalau tinggal sini. ?

Selain suite dan pusat bisnes, gimnasium, kolam renang infiniti, bilik permainan, taman permainan, dan banyak lagi turut ada. Di tingkat teratas, anda boleh lihat bandar raya yang bergemerlapan dari atas dek pemandangan. Hihi. ?
HARGA YANG MURAH DAN BERPATUTAN

Rencana Royale TTDI menggunakan konsep “Smart Home” yang sangat awesome. Paling surprise, ia membuat setiap impian pasangan muda menjadi kenyataan. Ia dijual dengan harga serendah RM282K. Harga ditawarkan adalah harga paling rendah dalam pasaran. Murah tu… ?
Rencana Royale TTDI memang pilihan tepat buat anda yang mencari rumah mewah dan mampu milik. Untuk info lanjut berkaitan Rencana Royale TTDI, anda boleh klik sini. Jangan lupa like dan follow mereka di Facebook Rencana Royale. Boleh hubungi 0377221688 atau whatsapp 0164178035 untuk sebarang tempahan unit. Yay! ??


Hati-Hati Bila Beli Perkakas Dapur Viral, Ahli Kimia Kongsi Fakta Anda Kena ‘Alert’!

Memang seronok bila dapat beli perkakas dapur yang murah, dapat berjimat duit pun boleh ke lain. Bila nampak yang cantik pula dekat platform membeli-belah dalam talian, gatal saja tangan tu nak tekan beli.
Namun, dalam mengambil kira harga yang murah dan cantik, pengguna perlu cakna juga tentang bahan buatan yang digunakan. Menurut coretan Dr. Fatimah Salim seorang ahli kimia, komponen perkakas yang bercampur dengan komponen makanan berpotensi menghasilkan tindakbalas kimia.

Mari kita baca dengan lebih lanjut.
Baca juga: Resepi Jagung Cawan Lemak Manis Cheese Tanpa Kukus, Meleleh Air Liur!

HATI-HATI BILA BELI PERKAKAS DAPUR VIRAL
KOMPILASI SOAL JAWAB PERKAKAS DAPUR

MENGAPAKAH SET PERKAKAS VIRAL BAHAYA DIGUNAKAN?
 Ada sesetengah orang tidak kisah, asalkan cantik, murah dan mudah digunakan.
Ianya kerana ada potensi tindakbalas kimia antara komponen perkakas itu dengan komponen makanan kita. Terutamanya makanan yang panas, berminyak dan bersifat asidik (atau masam).
SELAMATKAH GUNA KUALI NON-STICK JIKA DAH CALAR?

Ada yang mungkin kurang faham tentang penggunaan kuali non-stick – selamatkah kuali non-stick digunakan jika terdapat calar?
Selamat. Cuma fungsi non-stick nya akan berkurangan dan mungkin lebih melekatkan makanan pada bahagian yang calar. Selaput non-stick ini diperbuat daripada bahan kimia polimer yang dikenali dengan polytetrafluoroethylene (PTFE).
Ianya adalah molekul yang besar, tiada tindakbalas kimia dalam sistem penghadaman yang mampu menguraikannya. Maka badan tidak akan serap dan hanya dibuang bersama dengan najis.
SELAPUT NON-STICK DIKAITKAN DENGAN KANSER?

Ada juga yang mengaitkan selaput ini dengan kanser. Sebenarnya bahan kimia yang dimaksudkan ialah perfluorooctanoic acid (PFOA) yang digunakan dalam pembuatan selaput ini. Namun hasil rawatan suhu akhir terhadap selaput non-stick ini memastikan bahan kimia PFOA ini telah termusnah dek haba.
Isu PFOA adalah lebih kepada keselamatan pekerja dalam industri ini yang terdedah secara terus dan bukan di dalam non-stick layer ini. Atas desakan, maka, sejak tahun 2015 ianya tidak lagi digunakan dalam pembuatan selaput non-stick.
Selain daripada selaput PTFE, terdapat juga pilihan peralatan memasak non-stick lain seperti seramik, enamel, silicon dan graniteware (porcelain enamel).
CARA PENJAGAAN PERALATAN MEMASAK NON-STICK!
Paling penting ambil tahu penjagaan peralatan memasak non-stick:

1. Elakkan mengalirkan air SEJUK (paip) pada peralatan memasak yang mengandungi selaput kalis lekat yang masih lagi PANAS (walaupun bunyi tindakbalas pindaan haba ini ‘sedap’ didengar). Ini kerana ikatan yang membentuk selaput ini akan termusnah (degrades) disebabkan perubahan suhu yang mendadak.

2. Elakkan mencuci di dalam dish washer atau mengunakan sabun yang kuat untuk peralatan memasak kalis lekat, kecuali dinyatakan selamat pada produk. Ianya akan merosakkan selaput kalis lekat dan akhirnya rekahan akan berlaku.

3. Cuci permukaan kalis lekat ini dengan sabun dan span yang bersesuaian. Sekiranya terdapat makanan melekat, rendamkan dengan air sabun bagi memudahkan proses mencuci. Jangan scrub!
TIPS BERSIHKAN PERKAKAS DAPUR!
Tips membersihkan perkakas dapur? terutamanya kuali dan papan pemotong:

1. Peralatan yang diperbuat daripada aluminium tanpa selaput jangan scrub. Ini kerana ianya mempunyai selaput penghalang leaking secara semulajadi yang dikenali sebagai aluminium oksida.
Walaupun rupanya tidak cantik, selaput ini adalah penyelamat terutamanya apabila komponen masakan itu berasid (contoh asam pedas).
Aluminium dikaitkan dengan masalah kesihatan berkaitan saraf, tulang dan otak (terutamanya autisma dikalangan kanak-kanak and Alzheimer). Walaupun tiada kaitan yang konklusif, namun sesetengah individu yang sensetif atau mempunyai masalah dalam mengumuhkan aluminium berpotensi menghadapi masalah ini.

2. Bagi yang sudah scrub, boleh bentuk semula selaput ini dengan merebus air kosong beberapa kali dalam bekas memasak ini sehingga lingkaran terbentuk di dalam.

3. Papan pemotong boleh dibersihkan dengan larutan peluntur (Clorox). Namun berhati-hati semasa pengendalian. Pastikan pengudaraan baik (tempat terbuka atau ada tingkap) agar gas klorin yang terhasil tidak mengurangkan kualiti udara disekeliling kita. Ada yang risau saki baki cecair peluntur tertinggal pada papan pemotong.
4. Pastikan cuci, bahan kimia aktif dalam cecair peluntur Clorox ini mudah larut air dan meruap. Cara untuk pastikan kesemua cecair peluntur telah tiada pada permukaan papan pemotong ialah tiada lagi bau klorin yang dapat dihidu.
APAKAH KANDUNGAN DALAM PINGGAN MANGKUK BERCORAK VIRAL?

Apakah kandungan yang terdapat dalam pinggan mangkuk bercorak viral yang menyebabkan ianya bahaya untuk digunakan?
Pinggan mangkuk bercorak dan berwarna-warni ini dikaitkan dengan bahan kimia plumbum (aka lead). Ianya digunakan pada perkakasan seramik sebagai hiasan (pewarna terang) dan selaput lutsinar supaya pinggan nampak cantik.
Bahan kimia ini ada potensi leak jika dimasukkan makanan panas, makanan disimpan lama atau makanan berasid (yang masam).
Risiko kepada kanak-kanak, wanita hamil dan ibu menyusu.
PERALATAN MEMASAK YANG SELAMAT DIGUNAKAN!
Apakah peralatan memasak yang selamat disarankan oleh tuan/puan untuk digunakan? – kuali, pinggan mangkuk, etc
1. Kesemuanya peralatan memasak selamat digunakan. Cuma pastikan cara pengunaan dan penjagaan yang betul. Pastikan juga beli daripada pengeluar yang anda yakini dan punya reputasi yang baik. Selebihnya bergantung kepada tujuan dan kemampuan masing-masing.

2. Untuk pinggan mangkuk pula pilih bekas seramik tanpa corak berwarna putih atau jika bercorak pilih yang corak diluar ruang makanan atau beli daripada pengeluar yang ada reputasi.
PERKAKAS KAYU SELAMAT DIGUNAKAN?

Benarkah penggunaan perkakas kayu adalah yang paling selamat digunakan untuk memasak?
Sebagai senduk ya. Sebab ianya tidak bertindakbalas (inert) dan tahan haba tinggi jika dibandingkan dengan senduk plastik. Cuma perlu berhati-hati jika terdapat rekahan, ianya perlu dibersihkan untuk mengelakkan pembiakan kuman yang ada potensi bercampur dengan makanan kita.

Senduk plastik yang berwarna hitam diperbuat daripada plastik bahan kimia polyamide (PA). Namun isunya timbul apabila barangan plastik hitam ini dikitar semula, sukar diasingkan kerana warna yang hitam.
Maka, dikaitkan dengan kitar semula komponen plastik barangan elektronik seperti keyboard, komputer dan sebagainya, terutamanya daripada pengeluar yang tidak bertanggungjawab. Ini boleh guna untuk senduk makanan yang tidak melebihi 70 degree Celsius panasnya.
Ada juga yang diperbuat daripada silikon. Bergantung kepada komponen binaan ianya boleh tahan haba 160 – 260 degree Celcius. Namun sentuhan terus kepada kuali akan yang membuatkan integriti bahan binaannya terganggu.
TIPS MEMILIH PERKAKAS DAPUR YANG BERKUALITI!

Tips dalam memilih perkakas dapur yang diyakini kualitinya?
Pilih daripada pengeluar, pengedar dan penjual yang anda yakini dan punya reputasi yang baik. Gunakan peralatan ini dengan cara betul sesuai dengan tujuan dan fungsinya.
Jangan jadi terlalu kreatif contoh plastik yang digunakan untuk tahan suhu rendah dijadikan bekas memasak lemang pula. Selebihnya bergantung kepada keperluan, tujuan dan kemampuan poket masing-masing.
DIDIKLAH DIRI DENGAN ILMU SEBELUM MEMBELI PERKAKAS DAPUR
Sesetengah orang tidak mengetahui kesan atas penggunaan perkakas dapur dan membelinya atas sebab cantik dan murah – bagaimana cara untuk mendidik golongan ini supaya selidik terlebih dahulu bahan perkakas?
Rajinkan membaca dan mengambil tahu tentang perkakas dapur ini. Jangan ikut trend viral saja. Ini adalah benda yang penting kerana segala masakan akan masuk dalam badan kita, anak-anak. Dan makan itu adalah asas kepada pembentukan badan dan minda yang sihat.
Mari jadi ahli FaceBook Makmal Makanan (MaMa). Di sini ahli boleh bertanya, berkongsi dan menambah pengetahuan tentang penjelasan sains dalam makanan, masakan dan persediaannya.
Dalam pepatah Melayu ada berkata, ‘alah membeli menang memakai’. Tidak mengapa berhabis duit sikit, asalkan makanan yang dimasukkan dalam badan adalah selamat.
Sumber: Facebook Fatimah Salim via Makmal Makanan (MaMa)


Hati-Hati Bila Nak Bagi Anak Makan Timun, Ini Sebabnya…

Kesihatan dan nutrisi anak-anak sangat penting. Pemakanan untuk anak kecil berusia setahun ke bawah perlu dititikberatkan kerana usus masih tidak berapa matang untuk menerima makan secara berlebihan. Selain jajan, pemberian timun juga perlu lebih berhati-hati kerana sistem penghadaman mereka tidak sama seperti orang dewasa dan hal ini akan menyebabkan anak tidak sihat dan beberapa sakit lain.
Baca juga: Ubat Batuk & Selsema Bukan Untuk Anak Bawah Usia 2 Tahun, Bahaya!

HATI-HATI BILA NAK BAGI ANAK MAKAN TIMUN, INI SEBABNYA
Ikuti perkongsian seorang doktor bernama Mazliana Mazlan yang menceritakan tentang bahayanya pemberian timun secara berlebihan terhadap anak.

Rasa dulu timun yang kita potong sebelum bagi anak makan. Dalam timun, ada cucurbitacin. Cucurbitacin ni sejenis bahan semulajadi yang ada dalam timun. Dia lah yang beri rasa pahit pada timun.

Kalau kita bagi anak kecil makan timun yang tinggi kandungan cucurbitacin, akan ada risiko muntah, loya dan cirit-birit pada anak. Sistem penghadaman anak kecil, tak macam kita orang dewasa. Usus anak kecil bawah setahun belum matang dan susah nak hadam cucurbitacin.

Kita yang dewasa mungkin boleh bertahan. Tapi kalau kena kat anak-anak, takut risiko dihidrasi pulak sebab hilang banyak air dalam badan dari muntah dan cirit.
BUANG GETAH DULU, BARU BERI ANAK MAKAN
Waktu nak potong timun, potong dulu hujung timun atas dan bawah. Kemudian ambil bahagian yang dah potong tadi, gosok secara membulat, sampai keluar getah warna putih.
Getah yang mak kita selalu pesan suruh buang itu lah namanya cucurbitacin. Hebat kan orang lama, diorang taktahu nama saintifik apa pun, tapi petua diorang semua menjadi.

Cucurbitacin ni, walaupun tak berapa sesuai untuk anak kecil, tapi banyak khasiatnya untuk kita yang dewasa. Cucurbitacin bersifat anti inflamasi, anti kanser, serta bagus untuk mereka yang ada risiko pesakit jantung dan kencing manis.
Makanan itu ubat kan. Cuma kena hati-hati lebih sikit dengan sesetengah jenis makanan, supaya kita dapat maksimakan khasiatnya, dan juga elakkan kemudharatan.
Sumber: Facebook Mazliana Mazlan


Hati-Hati Buat Kerja Rumah, Doktor Kongsi Kisah Mata Budak Usia 2 Tahun Kena Gam 3 Saat!

Setiap kali mak-mak sedang melalukan kerja rumah, pasti akan ada sahaja anak-anak yang ‘menemani’ bukan? Bukan tidak boleh tetapi seperti apa yang dikongsikan oleh doktor ini, beliau menerima kes seorang kanak-kanak berusia 2 tahun terkena gam 3 saat atau superglue di matanya ketika ibunya sedang melakukan kerja rumah! Bahaya tu!
Baca juga: Pendaftaran Murid Tahun 1 Sesi 2023/2024 Dibuka Mulai 1 Mac

MATA BUDAK USIA 2 TAHUN TERKENA GAM 3 SAAT!
Pada satu malam hari minggu, menerima panggilan dari jabatan kecemasan. Seorang budak 2 tahun terkena gam 3 saat (yang banyak jual dekat Mt.DIY tu). Habis satu muka kena katanya, mata tak boleh bukak langsung. Hmmm…pertama kali ni dapat kes macam ni. Lantas pesakit diarahkan datang ke wad mata untuk diperiksa.
Ketika mula-mula datang ke hospital.

Sejarah pesakit diambil dari ibunya, Ketika si ibu melakukan kerja di rumah, dia panjat kerusi nak pasang hiasan pada rumahnya. Anaknya girang bermain di kerusi ibunya, memegang kerusi tak nak ibunya jatuh. Tanpa sedar gam 3 saat yang dipegang ibu tertumpah ke bawah dan terkena pada seluruh muka anaknya. Allahuakbar, pantas ibu membasuh muka anaknya dan dibawa terus ke hospital. Namun gam 3 saat memang susah nak hilang,terkena kulit tangan kita pun ia cepat mengeras dan sangat sukar dicuci, apatah lagi kena pada kulit muka dan mata.

Ketika melakukan pemeriksaan, matanya cuba dibuka, bulu mata semua dipotong kerana semuanya melekat antara satu sama lain. Namun kekuatan gam itu benar-benar terbukti, tiada hasil. Kedua-dua belah kelopak mata melekat atas dan bawah. Usaha diteruskan dengan meletakkan gel petroleum khas untuk mata, kami berikan masa untuk ibu sapukan sepanjang malam dan tengok semula esok berkesan atau tidak.
TIPS HILANGKAN KESAN GAM PADA KULIT
Selepas satu malam sapuan gel petroleum.
Antara tips hilangkan kesan gam ini pada kulit ialah dengan basuhan air suam + sabun atau gunakan gel petroleum (seperti Vaseline). Tapi sebab dekat mata, kami gunakan yang khas dibuat untuk mata supaya tidak pedih jika termasuk dalam mata.
Keesokannya, si ibu datang dengan wajah muram. Mata anaknya masih tidak terbukak. Gam pada pipi dan muka nampak menipis dan tertanggal, namun pada matanya sama sahaja.
Perkara ini tidak boleh dibiarkan lama, kerana kanak-kanak jika dibiarkan kedua-dua mata tertutup pada tempoh yang lama, ia boleh menjadi punca kepada mata malas, mengakibatkan penglihatan yang kurang sempurna seumur hidupnya.

Keputusan dibuat untuk melakukan pembedahan secara bius penuh, keluarga setuju. Alhamdulillah, dalam dewan bedah lebih mudah untuk buang gam pada matanya, kerana pesakit sudah tidak meronta-ronta. Ada kecederaan pada dalam mata juga kerana gam tersebut masuk ke dalam matanya , tak sempat anak itu nak tutup mata sebab tiba-tiba tertumpah atas mukanya. Alhamdulillah pesakit semakin sembuh…
Sebagai peringatan bersama, perkara ini boleh terjadi kepada sesiapa sahaja, malang tidak berbau. Sentiasa berhati-hati ketika melakukan kerja dengan gam gajah/gam 3 saat(superglue) terutama apabila ada kanak-kanak disekeliling.
*Gambar pesakit sebenar, keizinan lisan telah diambil dari ibu pesakit untuk peringatan bersama.
Sumber: Dr.Syaz, Pegawai Perubatan Oftalmologi


Hati-Hati Dengan Makanan Palsu Di Pasaran, ‘Check’ Dulu Sebelum Beli!

Dalam nak berjimat jangan lupa periksa kandungan setiap makanan yang dibeli. Hal ini kerana, anda mungkin merisikokan kesihatan tubuh badan dengan menikmati makanan palsu.
Melalui perkongsian ilmu dari Doktor Rizal Abu Bakar, makanan tiruan ini dimasukkan bahan kimia dan dijual harga murah. Jadi, ada beberapa jenis makanan yang kena berhati-hati dalam memilih.

Baca juga: Buat Anda Yang Kurang Keyakinan Diri, Baca 10 Pesanan Ini Dari Dato’ Dr Fadzilah Kamsah
HATI-HATI DENGAN MAKANAN PALSU
Gambar hiasan: Google.

Kadang kadang susah nak kenalpasti samada makanan yang dibeli makanan sebenar atau tak. Ada yang dah tahu palsu, tapi pergi beli sebab sedap dan murah.

Makanan tiruan ini dimasukkan bahan kimia dan dijual harga murah. Walaupun tertera label ‘original’, ‘organic’ atau ‘natural’. Ada beberapa jenis makanan yang kena hati-hati pilih.
Sebab apa? Takut pergi beli produk copy ori je. Nanti membazir duit sekali dengan kesihatan pun melayang.
1. EXTRA VIRGIN OLIVE OIL
Gambar hiasan: Google.
Ini paling banyak produk palsu. Selain madu. Hampir 70% olive oil di pasaran ni fake.
Di label tulis ori, tapi harga murah. Logik ke tak logik? Minyak campur dengan minyak murah tak sihat.
Contoh minyak kacang tanah atau kacang soya. Dua ni penyebab alergik.
2. KEJU

Keju yang ada di pasar raya yang harga murah terutama keju Parmesan. Kalau yang ori harganya cukup mahal. Bukan belasan ringgit.
Campur dengan keju murah dan cellulose – ejen anti gumpal. Nak tiru tekstur sebenar Parmesan.
Kalau cheese slices. Beli yang ada 4 bahan ni je – susu, kultur, garam dan rennet tumbuhan. Kalau bahan banyak maksudnya lagi tinggi diproses.
3. CRAB STICK

Ini saya tengok ramai sangat yang makan. Yang bakar-bakar.
Crab stick ni adalah produk ‘higly processed’.  Ada fibrinogen/thrombin – sejenis ‘glue’ yang juga ada dalam nuget dan fish ball.
Dalam ini tiada langsung isi ketam. Tinggi pewarna, gula, added salts, pengawet dan penstabil.
4. STEAK

Yang pekena wagyu atau ribeye steak tu. Kena hati hati sikit. Sekarang ni, steak pun boleh dipalsukan.
Nak tiru tekstur sebenar dia letak ‘glue’ dalam tu. Nama spesifik – transglutaminase. Kalau nak beli frozen steak di pasaraya, check dulu label. Kalau tulis ‘TG enzyme’ atau ‘TGP enzyme’. Tak payah beli.
Semua ini penyebab tinggi risiko kena kanser. Hati-hatilah time nak beli.
Boleh begitu?
Sumber: Facebook DrRizal Abu Bakar


Hati-Hati Dengan Orang Bertalam Dua Muka, Ini Ciri-Ciri Anda Mungkin Tak Sedar

Cabaran zaman sekarang bukan media sosial sahaja semakin canggih, kerosakan akhlak manusia pun tidak kurang ‘canggih’nya. Hati-hati dengan sikap bermuka-muka, atau peribahasa melayu menyebutkan talam dua muka kerana ia merupakan barah yang merbahaya dalam masyarakat.
Mengapa dikatakan bahaya? Kerana orang yang pandai bermuka-muka mudah mendapat kepercayaan, diberi amanah kemudian dia mengkhianatinya demi kepentingan peribadi.

Baca juga: 10 Sikap Untuk Kekal Bahagia & Berjaya Anda Kena Amalkan, Hidup Tenang…
HATI-HATI DENGAN DUA MUKA, INI CIRI-CIRI ANDA MUNGKIN TAK SEDAR
Ada beberapa ciri-ciri bagi yang orang bermuka dua, iaitu:

1. Manis mulut.
2. Tiada rasa malu dan simpati.
3. Susah menerima teguran.
4. Pandai berlakon.
5. Berdusta.
6. Tujuannya ingin melaga-lagakan manusia.
7. Inginkan pujian manusia dan dipandang mulia.
8. Mengkhianati janji dan amanah.
Dari Abu Hurairah r.a., Rasulullah SAW bersabda:
إِنَّ شَرَّ النَّاسِ ذُو الْوَجْهَيْنِ الَّذِي يَأْتِي هَؤُلَاءِ بِوَجْهٍ وَهَؤُلَاءِ بِوَجْهٍ
Maksudnya: “Sesungguhnya seburuk-buruk manusia ialah yang bermuka dua, yang mana dia datang pada suatu kaum dengan muka sekian, dan dengan kelompok yang lain dia bermuka yang lain.” (HR Bukhari dan Muslim)
Untunglah siapa yang sentiasa mencari-cari kekurangan yang ada pada diri untuk diperbaiki, sebaliknya mereka yang habiskan masa dan tenaga untuk menjatuhkan orang lain adalah yang paling rugi.
Namun tidak semestinya berbeza watak pada kelompok berlainan bererti kita seorang yang bermuka-muka kerana terdapat tuntutan untuk kita pamerkan sikap yang berbeza sesuai dengan keadaannya dan ini tidak termasuk dalam bermuka-muka seperti yang dicela dalam hadis. Contohnya:
– Seorang suami, ketika di tempat kerja dia bersikap kepimpinan dan tegas, tetapi ketika bersama keluarga, dia ceria dan banyak berjenaka.
– Seorang penuntut ilmu banyak berbicara dengan rakannya tetapi di depan guru dia banyak berdiam kerana menjaga adab.
– Seorang wanita berbual menggunakan bahasa yang santai, lalu ketika ada pejabat ia berbahasa halus dan sopan.

Ini semua merupakan sikap terpuji kerana menepati sabda Rasulullah SAW:
أَنْزِلُوا النَّاسَ مَنَازِلَهُمْ
Maksudnya: “Perlakukanlah orang lain dengan perlakuan yang sesuai untuk mereka masing-masing.” (HR Abu Daud, hadis sahih)
DOA SUPAYA DIBERIKAN AKHLAK YANG BAIK

Sama-sama kita amalkan doa ini agar Allah SWT menghiasi diri kita dengan akhlak yang indah:
اللَّهُمَّ اهْدِنِي لِأَحْسَنِ الْأَخْلَاقِ لَا يَهْدِي لِأَحْسَنِهَا إِلَّا أَنْتَ وَاصْرِفْ عَنِّي سَيِّئَهَا لَا يَصْرِفُ سَيِّئَهَا إِلَّا أَنْتَ
Maksudnya: “Ya Allah, tunjukilah aku akhlak yang baik, dan tak ada yang dapat menunjuki akhlak terbaik melainkan Engkau. Dan jauhkanlah aku daripada akhlak yang tercela, kerana tidak ada yang dapat menjauhkanku daripada akhlak tercela melainkan Engkau.” (HR Muslim, hadis sahih)
Semoga perkongsian ini bermanfaat buat kita semua.
Sumber: Facebook Ustazah Asma’ Harun


Hati-Hati, Ini 5 Kumpulan Makanan Yang Penghidap Darah Tinggi Perlu Elak!

Hipertensi atau tekanan darah tinggi adalah salah satu penyakit yang seringkali menyerang ramai orang. Bukan sahaja disebabkan keletihan, punca tekanan darah tinggi juga datang dari dari cara pemakanan seharian kita. Mana tidaknya, kalau setiap hari makan makanan yang tidak sihat, tekanan darah tinggi pun susah nak turun. Untuk pengetahuan anda, ada 5 kumpulan makanan yang anda perlu elakkan jika anda menghidap hipertensi.
5 Kumpulan Makanan Yang Perlu Dielakkan Oleh Penghidap Hipertensi
Sedar atau tidak, sebenarnya kita sering mengambil Sodium melebihi keperluan harian kita. Sodium adalah mineral yang diperlukan oleh tubuh kita untuk mengawal tekanan darah, membantu otot dan saraf berfungsi dengan baik. Sodium terdapat di dalam makanan secara asli di dalam makanan. Sodium juga terdapat di dalam semua jenis garam. Tidak kira garam buluh atau garam bukit atau laut. Kesemuanya mengandungi sodium.

http://www.infosalus.com/
Mengambil sodium secara berlebihan akan menyebabkan kenaikan tekanan darah, meningkatkan risiko penyakit jantung dan buah pinggang. Untuk pesakit Hipertensi atau Tekanan Darah Tinggi, saranan adalah mengurangkan pengambilan garam sebanyak 1500mg sehari atau bersamaan 2/3 sudu teh garam sehari. Manakala keperluan normal garam adalah seeloknya dihadkan pada 2400mg atau satu sudu teh sehari. Hakikatnya, pengambilan garam harian kita melebihi dari jumlah tersebut.

Berikut adalah makanan yang mengandungi kandungan sodium atau garam yang tinggi.

1. Makanan Terproses
kenall.com
Tidak dapat dinafikan lagi, makanan terproses mengandungi kandungan garam yang tinggi bagi memastikan rasanya kekal sedap dan kadangkala garam digunakan sebagai pengawet. Cth Biskut, makanan ringan, mee segera, bijirin sarapan harian dan pelbagai lagi makanan terproses.
Sebelum membeli sebarang makanan terproses,perhatikan pada label nutrisi yang terdapat pada pek makanan. Kandungan sodium atau natrium akan dilabelkan. Ini menunjukkan jumlah garam yang akan diambil untuk satu hidangan atau 100g makanan tersebut. Bandingkan di antara 1-3 jenama, Pilih makanan yang paling rendah kandungan garamnya.
2. Makanan Segera/Sejuk beku
http://adage.com/
Garam memberikan rasa yang enak pada makanan. Makanan segera atau sejuk beku biasanya mempunyai kandungan garam yang tinggi untuk mengekalkan rasanya dan laris untuk dipasarkan.
Makanan sejuk beku/Segera kadangkala digemari kerana ia pantas untuk dimasak dan dimakan. Sebagai contoh, satu hidangan lengkap burger daging sudah mempunyai lebih kurang 240mg sodium, 1bekas kentang jejari mempunyai 209 mg sodium. Seketul ayam goreng bahagian dada mempunyai 596mg sodium.
Bayangkan jika diambil dua atau tiga ketul? Itu belum masuk lagi sodium daripada kentang dan coleslaw. Bagaimana pula dengan garam daripada makanan sejuk beku seperti nugget atau pizza atau hidangan prepack seperti lasagna, murtabak dll? Kesemuanya kebiasaanya mengandungi sodium yang agak tinggi untuk satu hidangan. Namun begitu, terdapat pelbagai pilihan makanan yang dikatakan ‘sihat’ atau kurang garam di pasaran.
Baca label makanan. Pilih hidangan makanan yang mengandungi garam kurang daripada 500mg per pek. Dan kurang daripada 300mg untuk snek makanan ringan.
3. Perisa dan Perasa Tambahan
www.gettyimages.com
Serbuk perasa dan perisa tamabahan kebiasannya mengandungi sodium yang sangat tinggi untuk satu sudu teh. Satu sudu teh stok ayam misalannya mempunyai 700mg sodium. Bayangkan apabila dimasukkan ke dalam masakan, dan ditambah serbuk garam sudah banyak mana agaknya kandungan garam di dalam makanan. Itu belum dimasukkan jumlah garam asli di dalam makanan lagi.
Tidak kira apa pun namanya serbuk perisa itu, “Sedap sangat” atau “ Pasti Enak” atau “Tok Aji Naik Motor” , kesemuanya mengandungi sodium yang tinggi. Tidak percaya? Boleh baca pada label makanan. Pes nasi goreng atau bihun atau tomyam juga tidak lari daripada kandungan garam yang tinggi. Jadi bagaimanakah mahu mengurangkan garam di dalam masakan?
Tambah garam sahaja, elakkan menambah serbuk perasa dan perisa tambahan. Hasilkan stok ayam, stok ikan bilis daripada makanan asli. Jika mahu masukkan juga serbuk perisa, elakkan penggunaan garam di dalam masakan. Hasilkan rasa Umami itu daripada makanan asli. Bagaimana? Boleh beli Buku ‘Bukan Doktor Gugel’ untuk dapatkan maklumat lanjut.
4. Sos pencicah dan Perasa Tambahan
http://swisspaleo.ch/
Mahu masak ayam goreng kicap, ayam digoreng bersama garam terlebih dahulu, Ditambah pula dengan kicap pekat, Kicap manis. Mahu masak ayam masak merah, sos tomato dan cili digunakan bersama. Masak sayur, sos tiram ditambah ke dalam hidangan. Makan nasi, ulam bercicah budu dan sambal belacan. Tuang budu di atas ikan bakar baru umpphh makan.
Saya tidak katakan salah amalan makanan kita ini. Namun, kadangkala tidak disedari amalan turun temurun kita ini telah menjadi racun dalam diam kepada pesakit hipertensi. Kesemua makanan di atas mengandungi garam yang tinggi di dalamnya yang menyebabkan tekanan darah sukar dikawal. Bagaimana mahu mengatasinya?
Goreng ikan dan ayam tanpa garam jika mahu dimasukkan sos atau kicap di dalam masakan. Bakar ayam atau ikan dengan perapan bawang dan halia serai untuk menambahkan rasanya. Hadkan penggunaan garam di dalam masakan. Kurangkan mencicah ulam dengan sambal belacan atau budu dsbnya dengan kerap. Gunakan perahan asam limau sebagai penambah perisa di dalam hidangan harian.
Ya, mungkin kurang umphh berbanding hidangan asal. Tetapi sekurangnya kita berusaha menjaga kesihatan dengan lebih baik.
5. Makanan Yang diasinkan/ Jeruk/ Asam
www.youtube.com
Makanan yang diasinkan tidak dapat lari daripada menggunakan garam yang banyak sebagai bahan awet. Samada ikan pekasam, daging yang diasinkan atau telur asin ksemuanya mempunyai garam yang tinggi. Hadkan pengambilannya kepada 1-2 kali sebulan sahaja.
Elakkan mengambil jeruk atau asam sebagai snek harian. Pilih sayur dan buah-buahan segar sebagai pengganti kerana ia mempunyai kalium yang tinggi dan mampu membantu menurunkan tekanan darah.
Gunakan rempah ratus seperti halia, serai, bawang merah dan juga jintan putih. Serbuk lada hitam dan sebagainya sebagai bahan perisa tambahan di dalam masakan. Tetapi awas, asam jawa mempunyai kandungan garam yang tinggi. Satu sudu makan sudah memberikan 599mg sodium kepada makanan. Hadkan penggunaan serbuk perasa dan perisa sebagai tambahan di dalam masakan.
siraplimau.com
Jadikan pinggan sihat, Suku Suku Separuh amalan harian. Pelbagaikan pilihan sayuran dan buah-buahan agar kita mendapat pelbagai nutrisi daripada makanan harian. Kurangkan berat badan sekurangnya 5-10% berat sekarang sekiranya berlebihan berat atau obes. Tekanan darah akan dapat dikawal dengan lebih baik apabila penurunan berat badan berlaku.
*Mulakan bersenam secara regular setiap hari sekurangnya 30 minit sehari.
Sumber: Ruqayyah Muhd


Haziq Husni Atau Sean Lee? Siapa Bakal Pengacara Baharu Melodi Bersama Ain Endruce?

Siapa yang tidak mengenali rancangan hiburan popular yang telah bertapak dalam sistem televisyen Malaysia iaitu Melodi bukan? Memaparkan berita gosip panas tentang dunia hiburan, Melodi mendapat tempat di hati rakyat Malaysia dan asyik tertunggu-tunggu setiap hujung minggu.
Untuk rancangan Melodi 2022, katanya akan ada gandingan pengacara baharu yang akan merancakkan lagi hiburan hujung minggu anda! Nak tahu juga siapa yang bakal bergandingan dengan Ain Edruce tu kan?

HAZIQ HUSSNI & SEAN LEE, SIAPA GANDINGAN BAHARU MELODI BERSAMA AIN EDRUCE?

Pada tanggal 7 Ogos 2022 iaitu Ahad ini, rancangan hiburan tempatan, Melodi akhirnya akan memperkenalkan pengacara terbaharu. Seperti sedia maklum pada Julai lalu, Ain Edruce secara rasminya telah menggantikan Nabila Huda sebagai pengacara Melodi.  Kemudian, Ain digandingkan pula dengan beberapa pengacara jemputan antaranya Izzue Islam, Sharnaaz Ahmad dan Shalma Aina.

Katanya, untuk episod baharu nanti seorang pengacara tetap baharu akan diperkenalkan bagi menerajui program tersebut. Siapa ya? Ada ura-ura mengatakan antara dua nama yang menjadi buah mulut orang ramai ialah Haziq Hussni dan Sean Lee.

DUA NAMA JADI BUAH MULUT ORANG RAMAI
Nama pengacara yang sedang meningkat naik, Haziq Hussni menjadi antara pilihan untuk mengacarakan Melodi. Jika melihat pengalamannya dalam bidang pengacaraan, tidak mampu lagi disangkal kebolehannya. Pernah menjadi hos bagi Anugerah Juara Lagu Ke-34, ini menunjukkan kredibiliti dan bakat beliau dalam bidang ini. Jika sebelum ini Haziq pernah menjadi juruhebah radio, semestinya Haziq tidak asing lagi dalam mengikuti dan melaporkan berita berkenaan industri hiburan.

Jika sebelum ini Sean Lee pernah mengacarakan Mbuzz, sudah semestinya beliau tidak kekok dalam mengacarakan rancangan hiburan seperti ini. Hadir dalam industri sebagai pelakon, Sean juga menerima pelbagai tawaran sebagai pengacara. Antara program yang dihoskan olehnya adalah I Can See Your Voice Malaysia dan Lazada Super Show. Mungkin dengan pengalaman yang diperoleh akan membawa nafas baru kepada Melodi.

Menjadi pengacara bagi sebuah rancangan hiburan yang telah bertahan selama lebih tiga dekad ini pastinya menjadi satu penghormatan dan tanggungjawab yang besar. Namun kita tidak dapat nafikan dengan adanya pengacara yang hebat ini mampu membuat penonton untuk kekal bersama Melodi.
Jadi siapa yang anda rasa akan digandingkan bersama Ain Edruce? Jangan lupa saksikan Melodi Ahad ini jam 12:30 tengah hari!


Macam Mana Cara Mengatasi Hb Rendah Ketika Mengandung?

Hb Rendah
Bagi orang yang tidak faham, tentu terkedu dan terpinga-pinga bila kawan-kawan yang hamil asyik cerita pasal Hb. Asyik-asyik Hb. Apa itu Hb?
Untuk yang tidak tahu, Hb itu sebenarnya, singkatan untuk hemoglobin.

Baik, sekarang anda bertanya pula, “Apa itu hemoglobin?”
Sila senyum sekarang, kerana anda tidak perlu bertanya kepada cikgu biologi lagi. Kami sudah buat persediaan kerana tahu anda akan tanya soalan ini.

Apa itu hemoglobin (Hb)?
Menurut Wikipedia,  Hemoglobin (kependekan: Hb) merupakan molekul protin di dalam sel darah merah yang bergabung dengan oksigen dan karbon dioksida untuk diangkut melalui sistem peredaran darah ke tisu-tisu dalam badan. ion besi dalam bentuk Fe+2 dalam hemoglobin memberikan warna merah pada darah. Dalam keadaan normal 100 ml darah mengandungi 15 gram hemoglobin yang mampu mengangkut 0.03 gram oksigen.
Aras hemoglobin biasanya ditentukan sebagai jumlah hemoglobin dalam gram (gm) bagi setiap dekaliter (100 mililiter). Aras hemoglobin normal bergantung kepada usia, awal remaja, dan jantina seseorang itu. Aras normal adalah :-

Baru lahir : 17-22 gm/dl
Usia seminggu : 15-20 gm/dl
Usia sebulan : 11-15gm/dl
Kanak-kanak: 11-13 gm/dl
Lelaki dewasa: 14-18 gm/dl
Wanita dewasa: 12-16 gm/dl
Lelaki separuh usia: 12.4-14.9 gm/dl
Wanita separuh usia: 11.7-13.8 gm/dl

Apa itu anemia atau kurang darah?
Sekarang, bila mula dikatakan seseorang itu ada Hb rendah? Anemia boleh didefinisikan sebagai satu keadaan yang berlaku apabila sel darah merah iaitu jumlah hemoglobin (Hb) di dalam darah berkurangan.
Jumlah hemoglobin normal bagi lelaki ialah 13.5-18.0 gram/dL dan bagi wanita ialah 12-16 gram/dL. Manakala bagi wanita hamil, jumlah hemoglobin adalah berbeza iaitu 10-15 gram/dL. Biasanya jumlah hemoglobin sebelum hamil dan semasa hamil akan berubah. Namun begitu, jika jumlah hemoglobin adalah kurang daripada 10, ibu akan berisiko menghidapi anemia.

Kerisauan ibu mengandung
Ini dialog yang biasa kita dengar bila orang hamil bercerita sesama mereka:

“Risaunya, macam mana nak tambah Hb rendah dengan cepat?”
“Apa ubat yang boleh tingkatkan Hb rendah?”
“Ada cadangan tak, makanan apa yang bagus untuk tambah Hb?”
“Takutnya kalau kena cucuk kat punggung lagi bila Hb rendah ni!”

Hasil perbincangan ibu hamil
Kami dapati, ada pelbagai petua naikkan Hb rendah yang jarang-jarang kita dengar tetapi serasi dengan mereka. Namun, jangan percaya seratus peratus. Dapatkan nasihat doktor sebelum makan apa-apa.
1. “Pengalaman sy mkn jmbu batu bnyk2..boleh katakan stp hr sy mkn jmbu batu..hb sblm tu 8 dlm masa 2 mggu lepas hr2 mkn jmbu batu dh jd 11.7..alhamdulillah..ubat pulak sy ambil obimin je..puan boleh cuba..inshaAllah boleh naikkn hb semula..”
2. “Makan buah naga kale merah… hb sy selalu 9 lebih je.. bile mkn terus naik ke 12 n last check up 14.4… mmg terkejut…”
3. “Makan kurma kismis, jgn tinggal.. sy mnagdung kali nie hb Alhamdulillah xpenah cecah 10 kalu yg lepas hb awal2 je 11 pastu 10 penah cecah 9.. skrg dah 28week.”
4. “makan kurma byk2 setiap hari.makan delima plg kurg 3kali seminggu..mmg terbaekkk”
5. “Minum jus kurma+kismis, sy beli jenama toyibba…alhamdulillah,naik hb dr 10.5 ke 11.9”
6. “Saya banyak kan makan lauk pauk . ..jambu batu . ..buah buahan . ..tak boleh telan vitamin pun . .alhamdulillah ..28 minggu hb masih 11.5”
7. “ cuba amalkan mkn jambu batu, insyallah…saya dr bacaan hb10, 2 minggu lps tue dtg klinik check balik, naik hb12. nurse jgk yg suggest mkn jambu batu “
8. “Doc suruh saya mkn ibaret. Dia lg elok dr obimin rasanya.”
9. “sy makan bayam, bilis goreng, hati ayam, hati lembu,, minum susu.. tu je.. naik cpat..”
10. “sy preggy anak 1st dlu HB x menentu gak..mula 12, 11..tetibe drop 10 lebih..mcm2 gak sy mkn tp still naik turun..skrg preggy dh msuk 18weeks.mula2 check 11.8..nurse tukar suruh ambk obimin sbb nk bg menten HB..mbe2 suggest amalkn kurma, kismis, delima,hati, kerang….hrp2 check up seterusnya naik”

Makanan yang boleh meningkatkan Hb rendah
Untuk yang tercari-cari makanan untuk tambah darah, boleh cuba makanan yang disenaraikan di sini.
Bagaimana pula cara anda menaikkan Hb rendah? Jika ada yang belum kami senaraikan, kongsikan di ruangan komen.


Hebatnya Perkembangan Bayi Sejak Lahir. Cerdas & Cerdik!

Perkembangan Bayi Sejak Lahir
Ada yang mungkin mengatakan, apa pentingnya mendidik anak di awal usia? Mereka mengganggap anak-anak belajar secara semulajadi. Tidak perlu dipimpin dan tidak perlu diajar.
Oh sungguh meleset tanggapan itu! Anak-anak yang kecil inilah yang perlu diberi petunjuk. Mereka memerlukan ibubapa serta guru di dalam kehidupan mereka. Sentuhan, kasih sayang, perhatian dan belaian adalah termasuk di dalam bab pendidikan awal anak-anak.

Ketahui fungsi otak bayi kita. Otak mereka sangat hebat menyerap segala info, perlakuan, perbuatan, serta percakapan kita. Contoh paling mudah untuk mengetahui bagaimana otak seorang bayi itu berfungsi adalah dengan membanding Bayi A dan Bayi B yang hidup di dalam dua keadaan yang berbeza.

Bayi A – Suasana Positif
Bayi A hidup dengan didikan ibu bapanya yang penuh kasih sayang dan aura positif. Walau sekecil-kecil perkara seperti memberikan sesuatu kepada ahli keluarga yang lain, mereka memberi dengan cara yang baik. Saling mengucapakan terima kasih dan membalas senyuman. Natijahnya Bayi A membesar menjadi seorang anak yang kuat jati dirinya dan sentiasa positif di dalam kehidupan.

Bayi B – Suasana Negatif
Bayi B pula hidup dalam keadaan yang penuh dengan suasana negatif. Ibu bapa mereka saling bertempik dan mencampakkan barang. Tidak mengucapkan terima kasih dan kurang bersentuhan. Natijahnya Bayi B membesar menjadi anak yang kurang jati diri, tidak yakin dan sentiasa negatif di dalam kehidupannya.

WHO Growth Chart 2005 dari Enfagrow Indonesia
Gambarajah di bawah ini serba sedikit menerangkan pertumbuhan dan perkembangan anak kita.

Apa berlaku pada tiga tahun pertama?
Tiga tahun pertama dalam kehidupan kanak-kanak merupakan waktu di mana perkembangan otak berlaku dengan pesat. Walaupun perkembangan otak terus berlaku selepas itu tetapi tiga tahun pertama merupakan waktu yang paling kritikal. Ketika ini otak lebih fleksibel dan bersedia untuk mempelajari sesuatu. Berat otak bayi ketika dilahirkan ialah 25% daripada berat otak orang dewasa. Ketika mencapai usia 3 tahun, otak bayi telah berkembang menjadi berjuta- juta sel (yang terdiri dari neurons dan sel-sel otak yang lain).
Sel-sel ini kemudiannya bercantum untuk membentuk berjuta-juta “jalinan” (synapses). Jalinan antara sel ini kemudian membentuk pusat kawalan yang kompleks bagi perkembangan mental, emosi, fizikal dan spiritual.

Jadual tahap perkembangan bayi dan anak kecil yang lebih mudah
Foto Kredit: sayangianak.com

Belajar menangkap bunyi
Pengalaman-pengalaman awal, samada positif atau negatif yang dialami oleh bayi dan kanak-kanak mempunyai kesan terhadap pembentukan sel-sel otak. Hanya jalinan sel-sel yang sentiasa digunakan sahaja yang kekal. Perkembangan bahasa merupakan satu contoh terbaik untuk menunjukkan otak beroperasi mengikut perinsip tersebut. Pada usia 3 bulan, otak bayi berupaya membezakan pelbagai bunyi percakapan. Beberapa bulan selepas itu, otak mula belajar mengenali bunyi yang didengarinya. Pada peringkat awal, otak bayi mampu menyimpan bunyi yang pernah didengarinya.

Belajar bahasa ibunda
Ini menjadi penyebab mengapa kanak- kanak lebih mudah mempelajari pelbagai bahasa selain dari bahasa ibunda. Pada umur 10 tahun kebolehan ini semakin berkurangan dan jika masih tidak digunakan ia akan terus hilang. Kanak-kanak yang berumur 10 tahun ke atas masih mampu mempelajari bahasa asing tetapi memerlukan usaha yang lebih. Kita boleh bayangkan ketika berusia seperti kita, mampukah kita mempelajari bahasa asing dengan mudah semudah kanak-kanak di bawah usia 10 tahun?

Rangsangan & pengaruh ibu-bapa
Oleh kerana perkembangan otak bayi berkembang dengan aktif dan bayi pula sentiasa berada bersama ibubapa pada peringkat awal, maka tidak hairanlah ibu-bapa mempunyai pengaruh yang kuat terhadap perkembangan mereka. Sentuhan, pendengaran dan semua benda yang dilihat dan dihidu oleh bayi membantu pembentukan jalinan sel-sel otak. Sebab itulah ibubapa digalakkan meransang kesemua deria bayi dengan penuh kasihsayang untuk memastikan otak berkembang dengan sempurna.
Perkembangan otak akan terhenti sekiranya ransangan tidak diberikan secara berterusan. Kanak-kanak yang dibesarkan tanpa ransangan yang sempurna biasanya mempunyai otak yang kecil berbanding dengan kanak- kanak yang mendapat ransangan dan didedahkan kepada pelbagai pengalaman. Para doktor mendapati, kanak-kanak yang dibesarkan di persekitaran yang kurang ransangan, otak mereka lebih menyerupai otak pesakit “Alzheimer’s“. Binatang-binatang yang dipelihara di zoo memunyai otak 20% – 30% lebih kecil daripada binatang-binatang liar yang hidup di hutan.

Kajian saintifik
Satu kajian yang telah dibuat ke atas 1000 orang kanak-kanak yang terbiar tanpa ransangan, sentuhan, kasihsayang dan pengalaman yang sedikit dengan alat-alat permainan (toys). Kajian tersebut mendapati kanak-kanak tersebut mempunyai otak 20% – 30% lebih kecil dari kanak-kanak yang sebaya mereka yang mendapat ransangan sempurna. Separuh daripada kanak-kanak tersebut di dapati bahagian otak yang tidak mendapat ransangan telah hilang begitu saja.
Satu lagi kajian mendapati, kanak-kanak yang mengalami trauma seperti di dera dan melihat pembunuhan yang ngeri, mengalami kesan fizikal dan emosi yang berterusan walaupun kejadian itu telah lama berlalu. Kanak-kanak yang trauma ini mempunyai debaran jantung yang kuat, kadar hormon “stress” yang tinggi dalam darah dan mengalami gangguan tidur. Semua ini adalah disebabkan pengalaman ngeri yang mereka alami yang kekal tersimpan di dalam otak mereka. Sekiranya trauma ini tidak ditangani dengan baik, kanak-kanak tersebut akan mengalami masalah emosi, tingkah laku dan pembelajaran.
Kajian juga menunjukkan, anak yang membesar tanpa didikan dan contoh tauladan daripada seorang insan bernama ayah akan menyumbang anak itu kepada terjerumusnya dia ke arah kebejatan sosial. Mereka kekurangan panduan dan tunjuk ajar. Anak yang membesar dengan didikan ayah dan ibu yang sempurna akan menjadikan anak itu mempunyai jati diri yang kuat.

Bagaimanana perkembangan otak bayi terbantut?
Bayi dan kanak-kanak akan mempelajari sesuatu melalui interaksi dengan persekitaran. Bayi menangis ketika lapar dan tidak selesa, Apakah tangisan itu mendapat perhatian atau sebaliknya? Sekiranya ibu-bapa memberi respon yang positif terhadap tangisan dan memenuhi keperluannya, bayi itu akan merasa selamat (secure) dan memfokuskan perhatian untuk meneroka persekitarannya. Ini akan membantu perkembangan otak bayi tersebut.
Sebaliknya, kalau tangisan dan keperluannya tidak mendapat perhatian dan tidak dihiraukan ataupun mendapat perhatian secara negatif (seperti herdikan atau tengkingan), bayi tersebut akan merasa tidak selamat dan memfokuskan seluruh perhatiannya untuk memastikan keperluannya dipenuhi. Ini akan menyebabkan bayi tersebut akan hilang tumpuan dan mengalami kesukaran untuk berinteraksi dengan persekitaran (manusia dan objek). Lama kelamaan, sekiranya keadaan ini berterusan perkembangan otak akan terbantut.
Jom kita mulakannya sekarang! Wujudkan suasana famili yang berkasih sayang dan positif bagi membina anak yang sihat fizikal dan mentalnya.